
★★ AUREN WUCIN GADI ★★ 

                  Na

©Usman Umar Gombe ★★

(Babangida Ustazu)★★ 

Call/WhatsApp

08137017208

Na Sadaukar Da Wannan Shafin Ne Ga Al-ummar Jahar Gombe da Kewaye ✓✓✓

Bismilllah...

      Sanye Take Cikin Jar Atamfa Holland Wacce Tayi Matukar Karbarta Tayi Kyau Sosai Kamar Dan Ita Akayi Atamfar, Ta Kashe Wani Dauri Wanda Zaka Iya Ce Masa Ture Kaga Alkhairi amma tayi shi mai tocila yana kallan Kudu maso gabas gefe guda ta daura shi, Tana Sanye Da wasu takalma bakake masu dan tudu kadan, kana gani kasan sun karbe ta, ta sanya wani agogon da mata suke sanyawa shima dai janne kalar atamfar ta, Ta feshi jikinta da turarurruka na alfarma wani turaren body spread ne wani kuma turaren fesawa a kaya, kamshi ya riga daya bulbule gidan gaba daya A daidai lokacin da take ta kokarin jerawa babban masoyinta wato mijinta Sulaiman abinci, saboda sanar da ita da yayi akan cewa yau zai shigo garin gombe da kamar misalin karfe biyar na yamma, Zai dawo daga kaduna saboda sun samu hutun karshen shekara a agurin aiki amma sai ya sanar da matarsa tun saura kwana biyu yace mata ranar asabar da kamar misalin karfe biyar zai shigo hakan yasa ta shirya masa liyafa na musamman saboda yadda take shauki da mararin ganin ya dawo saboda tsananin soyayyar da take tsakanin su, Tun Daga Safe Ta Kira Sale a waya ta sanar masa

 Da irin cafene da zai mata, sale kani ne ga sulaiman daman tun lokacin da yayi aure yace mata idan tana bukatar tayi aike ta kira shi a waya zai zo yaje mata, saboda haka ne ma yayan nasa ya saya masa wata sakan din kasea saboda wannan aikin.

Yana zuwa gidan yace: Anty jameela ina kwana ?

Ta amsa masa da: Lafiya kalau sale kasan cewa yau yayanka zai dawo gida kuwa ?

yace: A'a Wallahi bai sanar min bama !

Tace: Cefane Zaka je kamin na musamman.

Sale Yace: haba anty jameela, wani wahalar da kanki zaki yi, ki bari kawai mana ya dawo ya kaiki hotel kuyi Lunching a can!

     Tace: Masa kawai kai dai ka rabu dani Ga can ATM dina kaje ka cire iya yadda zai isa. 

     Sale Yace: Anty Jameela mai dina ma fa yayi kasa.

     Tace: to ka dauki dubu biyu kasa.

Ta miko masa wata takarda wanda a jiki ta rubuta masa duk abun da take da bukata na daga kayan masarufi da zai sayo mata.

fitar sa keda wuya bai dade ba sosai ba kusan kamar awa biyu sai gashi ya dawo da kaya niki-niki tare da wani yaro daya rike masa kayan a bayan mashin. 

      Yana gama bata kayan da ya sayo matan ne ita kuma ta fara aikin sarrafashi, Ta dauko fulawanta ta fasa koyaye ta shirya masa Shash kabab, saboda ta taba yi masa ya sanya shi santi, Tana gamawa dashi ta dauko blandern ta ta markada strawberrynta ta shirma masa lemonsa. Ta dafa masa Dan wake kuma ta yanka masa dafaffen koyi akan saboda ya kara armashi, saboda tasan yadda yake bala'in son dan wake a rayuwarsa, ta dauko kazanta ta gida ta jara ta masa dahuwar kazan larabawa saboda tasan baya cin kajin Bitnary.

       bayan ta gama shirya su akan dinning table kai kace abincin mutum goma aka ajiye wa, ita a tunaninta kowwan ne sai ya taba, Karfe biyar takawo kai ita kuma tana ta dauki akan bazata kira shi ba, sai dai yazo yaga bazata, Taga karfe biyar tayi kai har shida shiru bataji motsin saba hakan yasa ta yanke shawarin kawai ta kira shi a waya ta tambaye shi ko lafiya bai iso ba ta dauko wayar sanda tazo har kan sunansa data rubuta MAI SANYI NA Da manyan bakake, Sai tace a zuciyar ta wata kila ma yana bakin terminus Sai ta fasa kiranshi, akan kawai bari tadan jira kadan ta rinqa jeka-ka-dawo tsakanin ciki da falo tana cike da tunane-tunane ta saka wannan ta sunce wancan da taga ta gaji sai ta je kan kujerar dinning table ta zauna ita daya zamanta keda wuya sai taji ana kiran sallar isha, sai a lokacin ma ta tuno ashe ma batayi magriba ba, take ta tashi da sauri ta dauro alwala ta gabatar da sallar magribanta sannan ta hada su da isha, ita a tsammaninta kafun ta idar da sallahr zataji shigowar gogan nata, amma shiru kake ji kaman maye yaci shirwa

 Take ta fara neman wayanta dan tama manta ina ta ajiye shi take ta shi taje tahau duba kan gado, amma bata ganta ba taje bandaki inda ta dauro alwala amma sai wayan nan tace mata dauke ni ta tafi kitching ta fara bude-buden kwanuka sai dai nan din ma shiru babu labari bakin ciki ya cikata ta juya zata tafi daki daga kitching sai kawai taji wakar (Mai Gadon Zinari) Na tashi A Falonta akan dinning table, Nan take sai ta tuno ashe daga kan dinning din tayi bandaki dan dauro alwala, Kafun ta isa ma wayar ta katse tana zuwa da gudu hannunta na bari ta dauko wayarta tana duba sai taga missed call wanda take tsammanin ne, Dan MAI SANYI NA tagani kawai sai ta kira wayar tana fara ringing ya daga yana dagawa sai yaji ta fara masa kuka irin na sakalcin nan mai kashe jikin duk da namiji mai saurarensa.

Sai yace: Dakata sarkin kuka kiyi hakuri! kiyi hakuri, kin san yanzu haka ina ina ? tambayar da taji ya jefo mata kenam. 

    Take cikin muryar sakalci tace masa: Nikam ban sani ba, tunda bazaka dawo ba! 

    Yace: haba!! Yanzu haka ina kofar gidanki jira nake kizo ki bude min, amma dan allah kibar kuka saboda tare da abokina Musa nake ?

      Bata bari ya gama rufe bakin saba ta ruga da gudu bakin kofa tana zuwa cikin dauki ta bude kofar ina shigowa gidan bata bari ya kara saba ta daka wani uban tsalle ta rungume shi ta fara masa kuka.

      Tana ce masa: yanzu ne karfe biyar din naka tayi ko ?

     Duk abun da takeyi ta ma manta da akwai wani abokinsa agun shi kuma musa tsayawa yayi yana kallonsu da yaga abun bana kare bane, sai yace: Abokina nikam Bari na tafi kar amin tarar letti tunda naga abun naku bana kare bane.

     Take Sai jameela taji wani uban kunya ya kamata ta sake sulaiman a hankali Cikin jin kunya ta juya tace: Malam musa ina wuni ?

Yace: Lafiya.

Bai kara ce mata komai ba daga nan 

KASH MU HADU A PAGE 002

★★ AUREN WUCIN GADI ★★ 

l ��� Page 002 ��� 

                  Na

©Usman Umar Gombe ★★

(Babangida Ustazu)★★

Call/WhatsApp

08137017208

Na Sadaukar Da Wannan Shafin Ne Ga Kawa Ta Gari 

FATYN MAMAN FATY ✓✓✓

(Ceceniya Bayan Tike Gombe) 

#ToDayIsMyBirthDay @21

       Tun lokacin data hadu da sulaiman to tare take ganin su da musa, tana jin kunyar musa sosai saboda mutum ne kamili mai addini da son sada zumunci dan haka tun kafun ta auri sulaiman take matukar jin kunyar abokin nasa.

     sulaiman yaga shirun nan bana kare bane sai yace: Idan kun gama jugum-jugum din sai mu shiga ko ? 

       Nan take ta karbi Jakar mijin natan wanda yake hannun abokin nasa suna shiga ciki tace yanzu kam sai ka shiga kayi wanka ka fito kazo kaga irin tarbar dana maka, daga nan kuma sai ka bani tsaraba na.

    Yace: to zumudi naji, Aboki na kaje ka zauna ta baka labarin mai ta dafa mana.

      Musa Yace: A'a Ni a Suwa ? Nama Isa kadai kawai kaje ka fito nima na samu na tafi dan kar amin taran latti a gida.

      Sulaiman yace: Ka ganka ko ka fara ko ? Nikam ko ka dawo Mijin tace ne Sai abun da maman Sajjad tace maka shi zakayi ?

      Musa Yace: Mijin kan tace nema!

Dukka sai kuka fashe da dariya, sai sulaiman ya ruga da sauri ya shiga bayan gida dan ya watsa ruwa. 

     Sai jameela tace: malam sai muje dinning table ko ?

     Sai yace: inje in miki meye ?

    Tace: Ah abun da yace na fada maka mana! 

    Zama yayi a kujerar Falon Yace cikin barkwanci: Dan allah ki rabu da wannan mai zafin naki ?

     Tace: A'a Kul! shi mai sanyi nane bai mai zafi ba! Ai Allah ya raba mu da zafi kona wutan duniya yane, balle konan zuciya.

     Yace: To! Ameen tunda dokin mai magana yafi gudu!

    Tace: Babu wani! 

    Suna cikin surutun sai taga ya fito tace muje ka canja kaya ko dan na tanada maka kayan sawa na musamman daman.

   Baima kula ta yace: Aboki na ta cikaka da cakwaikwaiwa ko ?

    Musa yace: nidai ban fada ba! 

    Tashi tayi ta rike hannun sa ta jashi daki suna dariya suka bar, malam musa a falo, cikin abun da bai wuce minti biyar ba, sai gasu sun fito tare.

      Ganin hakan yasa musa yace: Gwanda na tashi na tafi naga kamar na hana ku shan iska ?

      Cikin dariya sulaiman yace: koma wani irin iska ne tare dakai zamu sha ta ? 

      Cikin bude baki yace: na isa ma ? wane ni ?

     Ana cikin haka sai musa yace: Aboki ba muyi sallah ba ko ? 

     Sai sulaiman yace: eh mana ai duk kaika jawo, tun da kaine ustaz gashi kuma ma har anyi sallahr isha kuma ko magriba bamu yi ba!

   Sai Musa Yace: A to ba komai sai mu hada su muyi su!

    Sai a daidai wannan gabar jameela tasa baki tace: Amma malam hakan ba laifi bane ?

    Sai Musa yace: Eh mana ba laifi bane ana iya hada sallah dan annabi S.A.W.A shima ya hada sallah a wasu hadisai.

ZANYI AMFANI DA WANNAN DAMAR WAJEN MASU BIBIYAN RUBUTU NA INA MUKU FATAN ALKHAIRI BISA SHAWARWARINKU NA ZABI NA CANJAWA WANNAN LABARIN SUNA DAGA AUREN MUTUA ZUWA AUREN WUCIN GADI SABODA DUKKA ALAQAR SU DAYA  NE

    Cikin mamaki tace: af to ai ance, wai bakyau hada sallah sai aguri hudu sune: Idan ana ruwan sama, ko idan mutum yana tafiya, dadai sauransu. 

     Musa cikin fara'a yace: mata eh annabi s.a.w.a ya hada sallah a koma bayan wadannan lokuta akwai hadisai daban-dabam da suka karfafi hakan Domin lokaci azahar da la'asar lokaci kusan daya haka nan magriba da isha.

     Sulaiman yace: kafun ku gama mukabalar taku bari naje na dauro alwalah.

      Sai sukayi dariya dukkansu, sai musa yace: muje dai muyi tare zaifi dai ko ? 

      Nan take suka tafi tare suka bar jameela ita kuma tana tunano zancen da musa ya fada mata, dan zancen ya kama hankalinta.

     Tana zaune sai taga sun fito suka nufi daki, basu wani dade wa ba suka gabatar da sallahr su ta magriba suka kuma hada dana isha, saboda shi sulaiman ya yarda da abokinsa sosai saboda yasan karatun da yayi na addini mai yawa ne, Idan yace masa abu ya halatta to zai aikata kanshi tsaye ba tambaya. 

     Suna Fitowa daga uwar dakin ne sun nufi falo, sai kawai suka hango jameela ta fara bubbude kwanuka, Sai sulaiman yayiwa abokinsa musa rada da cewa bari na zolaye ta kadan, shikuma musa yayi kamar bai jiba.

    Cikin alamun ko inkula yace: wannan kuma meye kike yi haka ? 

     tace cikin shagwaba: Abincin yallaboi ne.

    Yayi kamar bai gane ba yace: Waye kenam ?

    Cikin kwarin gwuiwa tace: kai mana!

     Yace: A'a Indai dan nine ki barshi kinganni nan mun biya gurin matar abokina ta hadadda mu da girki mai dan karen dadi.

     Tana jin haka sai ta fashe da kukan shagwaban nan tana cew: Wato shiyasa kaki ka dawo da wuri ko ?

    Sai Sulaiman yace: kin ganni nan wasa nakeAkafta

     Cikin kukan tace: babu wani wasa ai da bakayi da bazaka fada ba.

       Cikin muryar lallashi yace: haba mata ta tsokanarki nake yi, na ma isa nace wata ta fiki iya girki, hakan yaci gaba da lallashinta sai tadan sauko saboda musa yana nan, take ta sanya musu wannan abincin data dafa musu ta zuba masa shash kabab tunda tasan yana sonsa sosai, sannan ta sanyawa musa tace: Malam bari dai kuji yadda girkin namu yake tunda nasan yanzu kam kama fara mantawa da girki na.

    Sai musa yace: na isa ay nasan yadda kika iya hada girki amma na tabbata baki kai min maman sajjad ba. 

Sai jameela ta amsa cikin kukan shagwa ina ce kana jin abun da yake fada wai ban iya girki ba!?

                  Na

©Usman Umar Gombe ★★

(Babangida Ustazu)★★ 

Call/WhatsApp

08137017208

Na Sadaukar Da Wannan Shafin Ne Ga Marubuciya Sister Fareedat Hussain Mshelia ✓✓✓

(NIGER STATE) 

Domin Makaranta

Imam Aliy A.S Yace: 

(( Mutane Masu Gaba Ne Da Abun Da Duk Suka Jahilta )) 

NAHJUL BALAGHA 

 Sai suka kwashe da dariya, Daga nan sukaci abincin nan tare su su uku suna ta barkwanci suna dariya gwanin ban sha'awa ita kuma sai tsokanar su take tana cewa NASAN SILA Santi ne kawai Ke ebarku.

         Musa bai ma bari an karasa ba yace: Kin ganni nan zan tafi! dan idan naci gaba da biye muku maman sajjad zata iya tarata latti a kowa ni lokaci.

    Sulaiman cikin zolaya yace: Ai kai ta gama da kai, kamar yadda jamsi mai sanyi na ta shanye ni, a malaman novel da littatafan koyan girki.

    Sai jameela tace: Kwadaiji da shi!

     Suka kwashe da dariya dukansu, sai da sukayi jayayya mai yawa sosai tsakanin Sulaiman da abokinsa sannan daga baya musa ya yarda sulaiman ya dan raka shi kadan bakin kofa dan ya hau mashin dinsa, Dan wannan lokacin ma tara ne da rabi 9:30pm, Sulaiman ya juya ya koma gida sai jameela ta tada sabon rikici kuma tana ta masa kukan nan na shagwaba akan sai ya fada mata meye yasa yau bai dawo da wuri ba sai kusan isha yayi ta lallashin ta, tace itafa bazata hakura ba, 

       yace: to shikenam bari na durkusa har kasa dan kinsan ance durkusawa wada ba gajiya bane.

      Sai ta kara rushewa da kuka tace: Wato kenam ni wada ce agun ka, kana nufin kana da wanda ba wada ba a waje ko, Saboda ina tsammanin shi yake kaika yawon gane-gane.

       Da kyar da jibin goshi ta yarda ta daina masa kuka saboda yace: mata gobe idan allah ya kaimu zan daukeki muje muyi ziyarar gidan yan uwa da abokan arziki, dan haka zamu fara zuwa gidanmu da gidanmu. 

      Cikin rashin fahimta Tace: Ban gane gidanmu da gidanmu ba. 

    Cikin fushi yace: Wato ke gidan ku ba gidan mu bane ko ?

    Cikin jin kunya tace: Sorry! mai sanyi na.

    Can ta matse miki, yace yana mai nuna halin ko in kula.

     Tace: Nika ganka nan kawai ka tashi muje mu kwanta! 

     Yana tace haka yace: saboda meye ai kawai ki barni, To ai ina sone gobe kada ka makara.

     To, naji, yace mata

      Ya tashi ya daga ta sama da hanneyensa biyu kamar wata yarinya karama yace: Mai Sanyi! meye yasa har yanzu baki da nauyi ne, ko idan na tafi bakya cin abinci ne ? 

       Ba tafiya kake yi ka barni ba, kaje kayi ta kallon matan kaduna ba, tana fada kamar zata yi kuka.

      Yace: kwantar da hankalin ki an kusa karasa gina mana gidan mu nacan ana gamawa kuma zamu koma can idan ma meye nake gani duk tare zamu gani.

      ji tayi wani dadi ya ziyarci har cikin kwakwalwarta daga zuciyanta, tace: daman na gaji da zama a gidan nan ni daya.

       Cikin zolaya yace: Wato kice kafun na tafi na samo miki kanwa tazo ta taya ki zama.

     take ta kautar da maganar sai ji tayi yana sauketa akan gado, yaje ya kawo mata sleeping dress shima ya sanya nashi a jikinshi.

      (Lokaci daya ya tura kofar dakin ya barni daman ko bai barni ba, ba shiga zanyi ba Saboda Ni Daman Sunana Babangida Ustazu, Ustaz kuma ba'a sanshi da leqe-leqe ba)

 ***

     Washe gari da sassafe Lokacin da amma fara sallah a wasu masallatan sai jameela ta tashi mijinta akan ya tashi yayi sallahn asuba sannan ya koma baccin saboda tasan yadda yasha gajiyar mota jiya wajen dawowa daga kaduna, hakan kuwa akayi yana tashi yaje yayi wanka sannan suka gabatar da sallahn su na asuba a daki tare, sannan ya koma bacci, Ita kuma jameela ta fara kokarin shirya musu abun karin kumallo kafun ya tashi, bayan ya nemeta akan ta bari idan sun fita da safe su biya ta Aroma Restaurant Su karya a can, tace fir bata yarda ba dole ya koma bacci ya rabu da ita.

     Nan take ta dafa musu (Fried Rice) girkin nata bai dauki wani lokaci ba ta gama, sai ta dauko blandernta ta marka gyadanta, ta tace ta daura a wuta da yake da gas Cooker take amfani take ya tafasa sai ta  dauko shinkafarta ta wanke ta zuba... a takaice MURDAM ta shirya masa mai dan karen lafiya, saboda tasan yadda yake masifan Son murdam. 

       Tana gama wa takai kan dinning table shi kuma yallaboin yana can yana ta shakar baccin sa, Lokacin ta kara komawa ban daki ta shirya wani wanka na musamman ta dauko shaddarta Bugeggegiya Blue Ta kashe wani dauri na musamman wanda zaka iya kiransa da Step-by-Step ta baya kuma ta kumbushe shi, Saboda irin baiwar da allah ya mata na gashi mai tsayi da sheki ga santsi. 

(Hakan Fa Baya Nuna Nima Ustaz Na Taba, Taba Gashin A'a kawai Dai Alamomi Na Gani)

     Da kamar misalin karfe 8:30am ya tashi sai ji yayi dakin gaba daya ya kaure da kamshin turaren Techno da kuma One million suka hadu suka samar da wani irin daddadan kamshi daya cika dakin gaba daya, Sai ya fara dube dube dan ya ga Mai sanyinsa sai ya duba ta gefen dama kusa da gadon da yake kwance sai ya ganta a kan kujere hankalinta ma ya gama tafiya cikin abun da take yi. 

       ji tayi kawai yace: Sarakunan online safe facebook da rana facebook da dare facebook, sannun ki da kokari. 

    Cikin nuna ai ba komai bane tace: ayya ai rabo na da facebook tun jiya da safe saboda zaka dawo shine na kasa sukuni, shine yanzu nake basu amsa dan sunji ni shiru a group din mu na Dandalin Mshelia's Hausa Novel.

KASH MU HADU A PAGE 004.   

★★ AUREN WUCIN GADI ★★

 ��� Page 004��� 

                  Na

©Usman Umar Gombe ★★

(Babangida Ustazu)★★ 

Call/WhatsApp

08137017208

Na Sadaukar Da Wannan Shafin Ne Ga UwarDaki Na

Mrs. Aisha Usman waziri 

(MAMAN IHSAN) ✓✓✓

(Aduwa Biyu K/Mata Gombe) 

TSARABAR MAKARANTA

Imam Ja'arus Sadiq A.S Yace: 

(( [[Daga Halayen Jahili Karbar (Magana) Kafun Yaji (Hujja), Kalubalanta Kafun Ya Fahimta, Hukunci Da Abun Da Bai Sani Ba]] ))

BIHARUL ANWAR J5 S63

     Allah ya sawwake yace, sai tace: kaje kayi wanka bayan ka fito break fast is ready ranka ya dade, sannan kuma ga kayan dana zaba maka zaka saka a yau.

      kayan ma sai an wani zaba min baza a bani 'Yancin zabi ba, kamar yadda muke da'awar a bawa kowa yancin zabi.

     Tace: to ai wancan daban nikuma daban.

     To! yace ya tashi ya shiga bayan gida dan shiryawa bai dauki wasu lokuta ba yayi wanka ya fito, ya same ta anan inda ya barta tana ta danne-dannen waya

      Kai Shi Daki Tayi Ta Dauko Masa Blue din Shadda Kalar Wanda Yake Jikin Ta Duk Da Cewa Shi Ba Mutum Bane Mai Son Yin Anko Da Matarsa Amma Tun Da Yasan Hakan Zai Faranta Mata Yasa Ya Nuna Halin Ko In Kula, Ta Dauko Masa Wata Zanna BLUE Wacce Aka Mata Shige Da Fari Ta Dauko Masa Fararen Takalma Sau Ciki Farare, Take Ta Dau Turaren Nases Ta Shafa Masa Saboda Tasan Yadda Yake Masifar Son Wannan Turaren Ta Bi Ta Feshe Shi Da Turaren Five Eleven.

     Take Ta Kaishi Kan Dining Table Ta Fara Bashi Abinci A Baki Tana Bashi Labarin 

        Gonayen Marubuta Littatafai Da Ta Sani A Baya Kamar Irin Su Shafiu Dauda Giwa Da Labarin Sa Na RASHEEDA, shi Kuma Yana Mamaki Da Irin Zurfin Tunanin Wannan Marubuci. 

       Gama Cin Abincin Keda Wuya Sai Yaji Wayan Sa Tana Ringing Na Wakar Nazifi Asnanic Na Jameela Da  Jameelu, Yana Dauka Sai Yaga Ashe Abokinsa Ne Sulaiman Cikin Kaguwa Ya Dauki Wayar. 

Yace: Haba Aboki Ya Baka Zoba What time now.

Musa Yace: Sorry! Bazan Samu Zuwa Ba Amma Na Aiko Maka Da Mashin Tun Dazu Garba Zai Kawo Maka.

Yace: Fada Min Gaskiya! Ko Dai Maman Boy ne ta Riqe Ka? 

Musa yace: Haba Friend Kawai Dai Nace Maka Akwai Dalili Amma Dai Sai Mun Hadu.

Yace: Shikenam Ka Gaishemin Da maman Boy ?

Yana Ajiye Wayar Yaji Kuma An Kara Kiransa A Waya Sai Yaga Wata Bakuwar Number Yana Dauka Sai Yaji Ance: Ango Mijin Amarya! nine Garba Abokinka Ne Ya Aikoni Da Mashin Wai Na Kawo Maka Ina Kofar Gida ?

       Yace: To, Take Ya Cewa Jamela Ki Tashi Kawai Tacan Mu Wuce, Ko Musu Babu Ta Dauki Gyalen Ta Baki Mai Nauyi Ta Yafa Tabi Mijinta A Baya.

     Bai Bata Lokaci Ba Saboda Ba Sosai Yake Magana Da Garba Ba, Ya Karbi Mashin Din Yayi Hanyar Shiga Gari Shi Da Matar Sa Suna Tafiya Suna Tadi Gwanin Ban Sha'awa Tana Bashi Labarai Shi Kuma Sai Dariya Yake Cikin Tsananin So Da Kula.

Basu Tsaya A Ko Ina Ba Sai Anguwar Dawaki Da Yake Zagaye Sukayi Suka Fara Zuwa Gidan Su Jameela, Tun Daga Kofar Gida Da Yara Suka Ganta Sai Suka Ruga Da Gudu Suka Nufi Cikin Gida Suna Cewa Ga Adda Jameela Ga Adda Jameela Kasantuwar Jameela Mace Ce Mai Son Yara Shi Yasa Idan Yaran Anguwa Suka Ganta Sai Kaga Suna Dauki Saboda Sun San Zata Basu Wani Abu In Zata Tafi.

      Cikin Nitsuwa Ta Sauka Daga Kan Mashin Tace: Mai Sanyi Sai Mushige Ko Cikin Kulawa Da Zolaya Yace: Sai Ki Fara Yin Gaba Tace: Naki Din, Sai Dai Mujera Mu Shiga A Tare In Har Bazakayi Gaba Ba.

Dakyar Dai Ta Yarda Tayi Gaba Suka Shiga Cikin Gida, Su Jameela Bawani Babban Gida Bane Kawai Dai Irin Gidajen Nan Ne Na Rufin Asiri. 

      Ta Masa Rakiya Har Falo Ita Kuma Umma Tana Ta Masa Sannu Da Zuwa Mutanen Kaduna Shi Kuma Gogan Sai Ya ke Yake, Suna Zama Yara Kanen Jameela Ameer Da Surayya Suka Zo Suka Durkusa Cikin Girmamawa Suka Gaishe Da Adda Jameela Da Sannan Suka Juya Zuwa Musa Sukace: Yaya Musa Ina Kwana Cikin Zolaya Yace: Bazan Amsa Gaisuwar kuba Saboda Bakwa Zuwa Gidan Addan Ku.

Caraf Sai Surayya Ta Cafke Maganar Tace: yaya Shekaran Jiya mafa Munje Tun da Safe Sai La'asar Muka Dawo Lokacin Baka Gida ?

Sai Ya Juya Gun Jameela Yace: Addarsu Anyi Haka ? 

Tace: Eh Anyi Haka Yallaboi

Yace: To! Meye Yasa Baki Fada Min Ba Tace Na manta Ne Sorry! 

Take yasa hannu a aljihu ya ciro dari biyu ya basu sukaiwa yaran da suke waje akan su raba suka fita suna ta murna sunsan suma zai basu wani ba idan zai fita.

Ana Cikin Wannan Muhawara Ne Sai Umma Ta Shigo Falon Da Suke Zaune Cikin Girmamawa Musa Ya Zube Kasa Yace: Umma Ina Kwana ?

Cikin Kulawa Tace : Masa Lafiya Kalau Ya Aiki Ya Mutan Kaduna ?

    Yace: Lafiyan Su Kalau Umma, 

Sai Jameela Tace: Umma Ina Kwana Ta Amsa Mata Sai Take Tambayar Ta ina Abba Tace: Ya Fita Kasuwa Tun Karfe Takwas Dan Yace Za'a Sauke Masa Kaya Yau.

       Suna Gama Gaisawan basu wani dadewa ana tadi ba na wasa da barkwanci dan sun kai kusan dakika ashirin da daya sannan Sai Sulaiman Yace: Umma Mukan Zamu Tafi Sai Wata Rana Amma Daman Ina Sone Na Fada Miki An Kusa Gama Mana Gidan Mu A Kaduna In Da Zamu Koma Tare Da Jameela Cikin Murna Umma Tace: Tace Nayi Murna Sosai Amma Kafun Ku Tafi Da Kun Tsaya Na Muku Ko Dan Abun Da Zaku Taba.

Caraf sai jamela ta amshe ta da cewa, haba umma kina nufin banyi masa abun karyawa bane muka fito? 

Da yake ita Umma mai wasa da dariya ne sai tace: aa ina nufin ku tsaya kuci dafaffen girkin ba shiririta ba ? 

Sai jameela tace: umma kina nufin shiririta nake mana a gida kenam?

Ban fada miki ba nikam, umma ta fada. 

Shi kuma sai yake yake yana dariya a haka dai muka tashi zasu tafi.

Sai sulaiman yace: umma zan dawo ko mu dawo tare saboda zanyi sati biyu anan garin kafun na koma amma idan abba ya dawo kice masa ina gaisheshi kuma zamu dawo gaisheki shi.

Umma tace: Insha allahu zaiji dama kunyi hakuri ko nakira muku shi a waya yazo ku gaisa. 

Aa umma ba komai zamu dawo dai inji jameela tana maganar tana dariya.

Haka zasu fita sai ya zare dubu uku dari biyar-biyar ne sabbi ya mikawa jameela yace: ki bawa ummana ta sayi goro, 

Tana karba kawai sai taje karkashin filon umma ta ajiye su umma tana gani babu yadda ta iya saboda kusan haka jameela take mata dan idan da zaace umma karba zatayi da sai dai su wuni su kwana amma bazata karba ba.

Nagode, allah ya saka umma tace, tana nan a zancen ta sai ga surayya da ameer sun dawo suna ta tsallen wasa da murna nan take ya ciro 200 Ya bawa surayya da ta nuna bazata karbaba saboda idon umma amma sai jameela ta miqawa ameer wanda shi shiru-shiru akan ya kaiwa umma tana musu canji na kudin taran makaranta, ya karba.

Sai inna ta fara yiwa jameela masifa akan meye yasa take haka ita kuma ta wuce gaba, sulaiman kuwa yana ta baiwa umma hakuri cikin raha sai kawai suka fita. 

Kafun su hau mashin din ne yace: sai JekaDaFari ko ? 

tace: sai yadda kace, nima bama wannan ba ina sone na kara maka godiya akan yadda kake karrama iyaye na da mutunta su kuma kake musu alkhairi... bai bari ta kara saba yace dakata wato ke kina ganin iyayenki ba iyaye na bane ko meye, wallahi kina bani mamaki idan ban yiwa naki ba waye zan yiwa, hakan ma dai nasan cewa babu abun da nayi ina fatan har na samu karin mukami a gun aiki buri na in biyawa umma da abba kujeran hajji saka makon yaba tukuici.

INA NEMAN UZURI DAGA MASU KARATU AKAN CEWA WAYAR DA NAKE RUBUTU DA ITA TA SAMU MATSALA AMMA INSHA ALLAH BAZAN WUCE KWANA UKU BA KOMAI ZAI JARU, 

INA SONKA FATANA KUCE INA NISHADANTAR DAKU 

                  Na

©Usman Umar Gombe ★★

(Babangida Ustazu)★★ 

Call/WhatsApp

08137017208

Na Sadaukar Da Wannan Shafin Ne Ga Addata 

Ayshfat Muhammad Galadima

(Momi) ✓✓✓

(Federal Lowcost Kusada Ministry of Agric/Fadama II Gombe) 

TSARABAR MAKARANTA

Manzon Allah S.A.W.A Yace: 

(( [[Lallai Nina Bar Muku Khalifofi(na) Guda Biyu AlQur'ani... Da Iyalan Gidana -AhlulBayt-...]] ))

MUSNAD AHMAD 

Basu wani dade suna tafiya ba saboda ba wani tazara  bace mai nisa daga dawaki zuwa jeka da fari, Suka iso gidan su Sulaiman. 

Babban gida ne wanda babu yabo ba fallasa shigewa sukayi cikin gidan take yana gaba tana binsa a baya suna tattaunawa suna dariya irin na masoyan da suka shaqu da juna, sallama yayi aiko khadija ce ta fara gane shi tace, "Waalaikussalam" 

Aikuwa sai ta ruga da gudu ta fada dakin maman su tace: umma! Umma!! Umma!!! 

"Haba meye ne kina ta kiran mutum kamar wata makahuwa" Umma ta fada tana hada fuska. 

"Yaya sulaiman ne yazo, da anty jameela !!!" 

"Haba khadija shine kike ta kwalamin kira to ya fada min daman tun shekaran jiya kafun ya dawo" umma tace

"Haba umma yaya baki fada min ba kuma" khadija tace. 

Kafun umma ta bada amsa, kawai sai sukaji sallamar sulaiman ya shigo daki. 

Umma ce ta amsa tana musu maraba lale da zuwa. 

Ita kuma khadija kamewa tayi tasha mur a gefe guda har sulaiman ya zauna suka gama gaisawa da umma. 

"Meye yasa mu 'yan gatan umma ne kam... ta share yayanta, Haba Dija Kaya bakisan ta gida ba..." sulaiman yayi ta mata maganganu dai na tsokana. 

         Juyowa tayi tace: haba yaya yanzu zaka dawo baza ka kirani a waya ka fada min ba, sai dai ka kira umma ita ma ba fadamin tayi zaka dawo ba sai yanzu take fadamin.." 

Caraf sai jameela ta cafke maganar da fadinta "Rabu da ita daman bata ma ko zuwa gidan yayan nata..." 

Haba anty wancan satin ba naje ba. Khadija ta fada 

Amma ai ya dade shi yasa

Tace: to shikenam zan na zuwa shikenam 

           "Shikenam" shima yace.

             Daga nan ta juyo ta gaishe shi ya amsa yana mai fara'a. 

Ta juya sashin anty jameela ta gaishe ta ta amsa cikin sakin fuska ta amsa mata. 

 Daga nan sai yake tambayar umma ina umma sa'adatu da sauran yaranta. 

             Sai umma tace: sun tafi kuma auren wata yar uwarsu a kumo duk dama gobe zasu dawo. 

To umma kinsan fa na kusa komawa ko kaduna ya kamata idan na tashi ko mawa na tafi daku gaba daya gidan nan aje ayi walima na mussamam. 

"Ai kai ma kasan wasa kake dan kai ma kasan babanka ba bari zaiyi ba mu tattare gaba daya mu tafi gidanka dan mune sarakunan masu hankali. 

         Sai dai kawai wasu yara suje daga baya manya suje ko da bayan walimar komawa din ne. 

      To shikenam Umma amma dai ban so ba. 

        Daga karshe dai sulaiman tashi yayi ya tafi gurin abokinsa ya bar Jameela tayi ta taya khadija aikin gida sukayi ta wanke-wanke da girki. 

          Ana cikin haka jameela ta shiga daki ta tattaro kayan sawan umma wadanda sukayi dotti umma tana ganin haka tace aa wallahi ban isa na wahalar da surukata ba, da ker da ji6in goshi amma ta yarda saboda zakin baki da iyayi yasa ta dauko sabulu daman kala uku ta gani da alamar an saka ta wanke su tas suka fita ta shanya a lokacin ne abincin da suke dafawa tare da khadija ya karasa dahuwa ta sauke khadija ce ta raba aiko san ta saka muku jalof din taliya da waken a tire na umma dabam Sannan na yaya sulaiman dabam. 

Aiko sai umma ta tubure akan allanfir sai an hadasu suci su ukun tare hakan kuma akayi kasan tuwar umma dattijuwa ce wacce babu ruwanta ga kyan hali shi yasa kullum jameela take gode wa allah akan yadda allah ya bata umma uwar miji saliha. 

ASALIN LABARI 

       Alhaji muhammad deba shine asalin sunan babansu sulaiman asalinsa dan garin deba ne  na karamar hukumar yamaltu deba, a can ya taso amma sai sana'ar sa ta kasuwanci ta dawo dashi cikin garin gombe tun lokacin sulaiman yana yaro dan shekara shida kafun daga baya ya kara aure bayan kasuwancinsa na dilan manja a babbar kasuwar gombe ta bunkasa. 

         Ya auro sa'adatu wacce yar ubangidan sace da yayi masa silan bunkasar kasuwancinsa, a shekarar daya auro tane matarsa ta farko ta sake haihuwa ya mace wacce taci sunan mahaifiyarsa wato khadija. 

        Ana nan dai har sulaiman ya fara makaranta a jalowaziri primary school ya gama karatu har matakin NCE amma a gurin babansa yake zuwa yana taya shi aiyuka a shago shi kuma baban yana bashi wani abun kashewa kuma yana daukar nauyin karatunsa, 

          Alakar musa da sulaiman ta faru ne tun suna makarantar kwana da sukayi tare a garin pindiga amma asalinsa dan tudun wadan gombe ne. 

         A lokacin da musa ya tashi yin aure babban abokinsa shine sulaiman inda a wannan bikin ne allah ya hada jameela da sulaiman har maganar aure ta shiga tsakani. 

          Iyayen jameela ba wasu masu hali bane sosai amma mahaifinta alhaji kabeer mai tireda ake ce masa yana manyan shaguna guda biyu a kasuwa na saida kayan masarufi, matarsa daya ita ce asma'u yayansu uku jameela suhaima ameer amma sun samu ratan shekaru a tsakaninsu sosai da addarsu jameela. 

        Sulaiman ya samu aiki ne a hukumar wutan lantarki kuma yayi sa'a an dauke shine da takaddunsa na dan  babban matsayi ma ya samu saboda yana da wanda ya wuce masa gaba. 

       Daga fara aikin ne babansa ya saya masa gida akan yayi aure ya kawo matar nan daga baya idan yana da raayin zama acan ya iya gina musu gida a can ba musu kuwa ya yarda. 

       Ya auri jameela auren ya tara jama'a sosai saboda har abokan aikinsa daga kaduna ma sun samu halarta auren jameela ya kafa tarihi wanda baza'a mance dashi ba a dawaki saboda daruruwan mutanen daya tara duk da cewa shi angon ba dan siyasa bane ko kuma hamshakin dan kasuwa. 

YAN UWA MASU KARATU INA DA WATA BUKATA TA MUSAMMAN KUMA TA ALKHAIRI A GURIN ALLAH INA FATA  ZAKU TAYA NI ADDU'A AKAN ALLAH YA BIYA MIN BUKATATA! !!

                  Na

©Usman Umar Gombe ★★

(Babangida Ustazu)★★ 

Call/WhatsApp

08137017208

Na Sadaukar Da Wannan Shafin Ne Ga Mai Gida

Mal. Kabiru Keji Tela Gombe

(KEJI BOOK SHOP) ✓✓✓

(Bakin Cross Tsohuwar kasuwar Gombe) 

DON MASU KARATU

Imam Ja'afarus Sadiq A.S Yace: (( [[Duk Wanda Ya Kosar Da Makiyinmu-AhlulBayt- Hakika Ya Kashe Masoyinmu]] ))

MA'ANIL AKBAR 

      Murna ce ta kara zamowa biyu wanda a rana ta biyu wato ranar wuni matar musa ma ta haifa masa wani kyakyawan yaron gwanin ban shaawa, nan take kuwa ranar bakwai yaron yaci sunan Sajjad, bayan suna ne da jameela da sulaiman sukaje gidan musa sai tadi ya fara nisa lokacin tana riqe da yaron tace: baban boy wannan yaron wani irin suna ka sanya masa mun san dai akwai sajida mace amma ban san ana sanyawa namiji irin wannan suna ba ? 

Sai sulaiman yace: "ina ruwanki ko kuma so kike kiyi masa shishshigi ki bari mana kema idan kin samu naki kisa masa duk sunan da ki kaga ya fi miki ? 

"Aa haba aboki daga tambaya ai ni ta tambaya ka bari na bata amsa kawai" musa ne ya fada yana dariya.

"Yanzu kam kai ka sani daka biye mata. 

sai ya fara da ce mata ai kinsan nana fadima tana da 'ya'ya guda uku ko?

"Eh" tace. 

Kuma akwai sayyadina hassan da sayyadina hussaini wanda aka kashe a karbala.

"Ni ban san wannan ba" jameela tace. 

Ya kamata koda wikipedia ki hau kiyi searching na wannan kisan, a takaice dai yana da yaro wanda shi daya ne ba'a kashe ba a inda aka kashe sayyadina hussain, to shi sunan yaron aliyu babansa kuma hussaini dan aliyu dan abiy dalib, to shine saboda tsabar yawan ibadarsa sai yan uwansa sharifai suke masa laqabi da Assajjad Ma'ana mai yawan Sujjada wato ibada kenam, Da fatan kin fahimta? 

"Na fahimci wani abu amma zan kara bibiyan wikipedia kamar yadda ka fada mini dan ina son ina sanin tarihin magabata" jameela ta fqda tana dariya. 

       Suna isowa daf a zancen sai jaririn ya tashi yasa kuka kawai sai Iklima tace: bani dana dan baki san darajar shiba tunda baki haifa ba. 

"Eyey ba komai nima kwana nawa ne, ai kamar yau nima zanyi yaro kam" ta fada tana mika mata shi a lokacin sai ta juya ga sulaiman tace masa: "Ko ba haka bane angona" da alamar wasa. 

"Can ta matse muku keda kawarki..." 

"af yanzu fa tara tayi!" Inji sulaiman yana duba agogo 

"eh mana to sai meye, ko a daji kake" musa ya tambaya. 

Nan take iklima ta mikawa musa jariri tace masa bari mu shiga ciki mu tattauna da kawata, bata ko jira amsa ba ta ja hannun jameela uwar daki. 

"Mata mata mata Babu mai iya muku sai allah" sulaiman ne ya fada yana dariyar mamaki. 

Iklima taja jameela daki da dauko mata wasu turare na hayaki dana shafa irin nasu na mata a cikin abun da bai wuce dakika shabiyar ba ta kara koya mata wasu muamala na musamman da yadda ake tarairayar miji da salon kwanciya kala-kala. 

      Anan ne ta fahimci cewa lallai wanda yayi gaba yayi gaba ne a harkar zaman aure. 

      "Ke kam ki sake matar mutane mana haba kina ta mata musu lokaci..." taji muryan musa ne. 

      "Gamu nan dai baban sajjad muna hanya, mun ma gama" iklima ta jawo jameela suka shigo falon. 

       Tashi sukayi gabaki daya suka raka su har bakin inda motar da sulaiman ya karbu aro agurin babansa saboda yawon ziyara na musamman, a hakan sukayi ban kwana tare suka fito daga anguwar kasuwan mata suka wuce unguwansu na byefass. 

***                  ***               *** 

         Haka dai rayuwa tayi ta dadi a tsawon hutun wata daya da sulaiman yake sun sha soyayya tare da matarsa na qin karawa kamar bazasu rabe ba, tun daren washe gari zai koma jameela ta shiga yi masa kuka akan kada ya tafi a lokacin da abun ya fara yaw ne sai ya kamota ya rumgumeta a jikinshi ta yadda suna iya jin numfashin juna. 

       Yana cewa: " haba masoyiyata farin cikin raina abar alfaharina ki sani kece kadai a zuciya ta babu wata nima a gaskiya ban so ace nayi nisa dake ba, dan bani da wani buri da ya wuce na zauna tare dani kina shayar dani madara da zuma na soyayyarki, ban san wata 'ya mace ba bayan ke, ki yarda dani bazan kusanci wata ba bayan ke ki karfafai guiwa ta akan neman halal, ko so kike na ginawa wuta naman iyalina da wuta, ko so kike na daina" 

        Nan take ta fara kuka tana cewa: fadin wallahi ni bana son inji kana kiran wuta dan wallahi bana son allah ka shiga wuta, amma muddin duk yadda rayuwa zatayi damu inaso ka kasance tare dani karka gujeni kada ka kini wallahi ina sonka irin son da uwa bata yiwu danta. 

                  Na

©Usman Umar Gombe ★★

(Babangida Ustazu)★★ 

Call/WhatsApp

08137017208

Na Sadaukar Da Wannan Shafin Ne Ga Matasan Aduwa

Sulaiman Terry-g✓

(Dan Oga) 

Isa Shadulin✓

(Isa Chairmo)

Bunu✓

(Baban Bariki)

(Aduwa Biyu Kasuwan Mata Gombe) 

DON MASU KARATU

Manzon Allah S.A.W.A Yace: ((Ku Sanyaya Abinci, Dan Babu Albarka A Cikin Zafin))

TIBBUN NABAWIY S11 

        To ki kwantar da hankalinki na ma fasa yin wata dayan sati biyu zanyi ko angama mana ko ba'a gama ba gwanda na kaiki can ko a wani gida mu zauna tun da bana tsammani za'a wuce wata daya za'a karasa aikin yana isowa nan ne a zancensa, sai jameela ta janye jikinta daga nashi ta fuskance shi da kyau ido sha6e-sha6e da haweye tace: kayi mini alkawari bazaka dade ba?  

"Eh nayi alkawari, amma kuma naga kamar baki yarda" ya fadi hakan ne a yayinda yake kura mata ido dan fassara sirrin zuciyarta. 

"Ta amsa na yarda mana Mai Sanyi  na"

       A fannin jameela tana jin hakan amma ta kasa nitsuwa duk da cewa sulaiman bai taba mata karya ba a mu'amalarsu na zaman auren kai tun ma kafun ya aure ta. 

        Da yaga kamar tana cikin kokonto sai shi kuma ya matse bai nuna mata ya fahimci hakan ba, sai ma kawai ya jawota jikinshi ya fara sarrafata da irin salon soyayyarsa na musamman ana haka har ta gama dauke wuta, har sukayi abunda sukayi bayan abun da ya faru ne ya samu tayi bacci shima ya kwanta maimakon yayi bacci sai yayi tunane-tunane akan yadda yake tausayawa matar tasa idan har baya nan duk da cewa baya zarginta kuma bai taba jin zata iya cin amanar saba duk da yadda take nuna tsananin damuwar ta akan tana rabanshi kusan kullum, a haka yayi ta irin wannan tunanin har sarkin barayin bauchi ya sace shi yayi sama dashi. 

***               ***                *** 

         Kiran asuban fari jameela ta tashi taje ta dauko heater ta daura musu ruwan zafi bai dauki wani tsawon lokaci ba ya tafasa ai kuwa nan take ta shiga tayi wanka tana fitowa kuwa sai ta jira ta tsantsame sannan ta nufi cikin kicin ta kunna gas cooker nan take ta debo fulawa gwangwami uku ta dauko kuka ta gauraya guri daya ai kuwa sai ta dauko ruwan kanwa wanda ta masa gora na musamman daman sai kawai ta saka ta fara gwabawa ai kuwa ruwa yana tafasa ta fara jefa danwake yan kanana, tana gama jefawa sai taje ta dauro alwala tayi sallah raka'a biyu na nafila, a karkashin zuciyarta kuma tunanin tafiyar mijin tane fall a zuciyarta data idar da sallahn sai tayi ta addu'a akan allah ya kaishi lafiya ya dawo lafiya. 

        Ai kuwa da gudu-gudu sauri sauri taje ta samu har dan waken data daura ya dago sama alamar ya nuna kenam, saukewa tayi ta koma dakin ta samu mijinta yana ta bacci da yake yana fada mata idan ta riga shi tashin asuba ta tashe shi, ai kuwa tana zuwa ta haye kan gadon ta kwanta a kusa dashi a hankali ta daura bakinta a setin kunnensa sai ta fara hura masa iska a hankali, nan take sai ya canza numfashi sai ta kara kura masa ta yadda yafi na farkon sai take ce masa "mijina wannan shine kadai lokacin da zaka baiwa ubangijinka a cikin sa'annin da kayi kana bacci"  

Ji yayi kamar a mafarki nan take ya tashi cikin nitsuwa ya fara gabatar da adduan tashi daga bacci, yana gamawa ya bita da salati, yana dubawa sai ya ganta a gabansa ya sun banci kumatunta sannan tace masa: are you ready to bath?  

"Yes dear" yace mata yana dariya. 

      "To tashi kaje ko in daga ka in kaika!" Ta fada cikin raha. 

       "Ke da bakya cin abinci ma yaushe zaki iya dagani" ya fada ya tashi ya nufi bathroom yana zuwa yaga ruwa mai dumi baiyi mamaki ba ya dauka ya fara wanka. 

         Ita kuma sarkin ayyuka cikin kicin ta nufa ta ta shirya musu danwaken nan ta yanka musu koyi a sama ta sanya kabeji wanda tun jiya ta saye shi saboda tafiyan mai gidanta, ta kaishi dinning table ta ta shirya komai da duk abun da za'a bukata. 

       Yana fitowa sai ya ganta tana tahowa yace: sarkin ayyuka sannunki ko? 

Ta amsa da yawaa ta dauko masa jallabiya cholate colour da wanda ta bashi ya saka ya koma ya dauro alwala ya tafi masallaci, dan a wannan lokacin wasu masallatan ma sun fara sallah. 

        Nan take jameela taje tayi sallahn asuba a dakinta, tana idarwa sai tayi ta addu'o'i dabam-dabam akanta da mijinta musamman da takeji gabanta yana yawan faduwa daga ta tuno da tafiyar mijin nata duk da hakan yana faruwa take Uzbini (Auzubillahi...) da neman tsarin ubangiji. 

       Komawa bathroom ta sakeyi ta cancara wani sabon wanka na musamman ta shirya tayi kwalliya na musamman dan raka maigidanta ai kuwa ta hadu dan a wannan wankan ne duk wasu rukunai na kyawunta suka kara bayyana ta wani kashe dauri ta ta dauko jakan da sulaiman zai tafi da ita ta kara kade masa ai kuma tana cikin wannan halin sai taji sallamar mijin nata sai kuwa ta amsa cikin kulawa. 

Cikin mamaki yace: wannan kwalliyan fa sai kace wacce zata raka wani gwamna?  

"Eh ai gwamna daman zan raka amma na cikin zuciyata" jameela tace. 

      Yanzu kam sai kasa kayanka sannan muje mu karya ko?  Yace duk yadda kika fada haka za'ayi. 

Ina so nayi amfani da wannan damar wajen mika gaisuwa ta musamman ga RUQAYYA ADAM Yar mutan Gusau Ki Huta Lafiya 

                  Na

©Usman Umar Gombe ★★

(Babangida Ustazu)★★ 

Call/WhatsApp

08137017208

Na Sadaukar Da Wannan Shafin Ne Ga M=Square Nice Guys 

Musa Lil-m✓

Musa Yellow✓

(Obidien)

(Ceceniya Police Barrack Gombe) 

DON MASU KARATU

Imam Baqeer A.S Yace: ((...Dukkan Komai -Na Addini- Yana Cikin Littafin Allah Da Sunnar Annabinsa))

USULUL MINAL KAAFI J1/62

    Ai kuwa dauko masa wasu kaya tayi wasu kufta blue da aiki zubin hannu suma blue an masa shige da bakin, ta na mika masa yana shiryawa kuma tana ta bashi labarai irin nasu na masoya da suka gama shaquwa da juna yana gama shiryawa ta riqe hannunsa kamar wani jariri ko mai koyan tafiya ta kaishi bakin dinning table, ta zaunar dashi. 

         "Ni yau ni zan baka abinci saboda ya zamo nina  ciyar dakai kafun ka tafiya" jameela ce ta fada saboda tasan shi baya son ana bashi abinci kamar yaro karami. 

          "Shikenam tun da babu yadda na iya" haka sulaiman ya fadi hakan kamar wanda akayi wani galaba akansa. 

       "Hmm Muci kawai tun da baka so" ta fada tana mai bata rai. 

Sai sulaiman yace: aa haba dan allah meye na kukan kuma ? 

"Ni ba kuka nakeyi ba" ta fada tana mai basarwa. 

Yace: to kiban abincin mana haba wasa fa nake miki haba sahiba muddin kikayi fushi dani yanzu na dole in fasa tafiyar nan saboda ba zanje wata uwa duniya ki daura min tunanin ki ba, bakin ciki ya kashe ni a can! 

"Nina fada maka raina bai baci ba" tace. 

    Yace: to idan haka ne ki bawa mijinki a baki, ta hakan ne kawai zan yarda ranki bai baci ba!? 

      Matsowa tayi kusa da kurar da yake zaune ta bude ta gauraya masa gabansa kawai sai ta fara bashi, yakai loma daya sai yace: kefa ya bakya ci ? 

"Ni ai ina gidan! Kai kuma da zaka tafi ta yiwu ma duk abun da kaci kafun shiga ya zazzage!

"A'a ban yarda ba kawai nima ki  bani cokali ina baki a baki" 

Hakan kuwa akayi daga baya tana bashi yana bata suna ta tadin soyayya. 

       Basu san lokacin da kowwanensu yaji ya koshi ba. 

       Wayar sace tayi ringing yayin da wani zikiri na larabawa ya cika falon sai yace: "Abokin  ne ya kira" 

Ya daga ya kara a kunnensa "Assalamu alaykum" sulaiman ya fada. 

        Musa ya amsa masa sai yace "haba sarkin soyayya ayya kana son komawa kuwa?        "To meye ka gani" sulaiman ya fada. 

"Naga baka neme ni bani yanzu har shida saura" 

   Sulaiman yace: Haba nasan zaka zo ko ban kira kaba. 

    "Sai ka fito mu tafi ai? 

 sai sulaiman yace: ka shigo dai mu fita tare. :

      "To gani nan" yana kashe waya sai kawai yaji sallama nan take ya turo kofa ya shigo saka makon daman yana jiran zuwansa shi yasa bai ma kulle kofar shiga da kuma na falon ba. 

        Cikin girmamawa sukai musabafa sulaiman ne ya fara mikawa musa hannu suka gaisa, sai jameela ta dan rusuna kadan tace: Baban boy ina kwana?  

    "lafiya kalau" yace ya kuma amsa mata ne cikin kulawa da mutuntawa. 

        "Bari na kawo mata break fast" jameela ce ta fada tana fadan hakan kuwa sai ta juya da nufin tayi cikin kicin. 

         "Haba dan allah barshi ni ai bana karyawa sai 10" ki tambaye shi sai yayi nuni ga abokinsa. 

         "To shikenam"

 ta fada daga nan ne sai sulaiman yace: mai sanyi zu ki zauna anan yayi nuni da wata 1 sitter sai yace: aboki na zauna kaima anan zamu yi wata magana yayi masa nuni da 2 sitter yana zama kuwa sai shima ya zo kusa dashi ya zauna. 

        Sai yace: daman ina sone in tuna muku abun da kuka sani musamman ma ke jameela, kin ga yau zan tafi na fada miki zanyi iya kokari na nan 2weeks zan dawo amma dan allah idan na tafi a iya tsawon yadda na kasance acan duk abun da yake damun ki kada ki boye ki tambaye shi akan komai na rayuwa bani da kokonto akansa idan kina da damuwa idan har bazaki iya fada masa ba ga kawarki maman sajjad ki fada zata iya sanar mishi?  

        Kaima abokina ga tanan sai yayi nuni da jameela yace: na baka amanarta ka kula da ita idan na tafi. 

         Sai musa yayi dariya yace:  Haba abokina wannan ai bana tsammanin sai kayi mana wani tunatarwa akai! 

        "Ai kasan shi tunatarwa a har kullum yana amfanar mumini" inji sulaiman. 

        Jameela kuwa tun daya fara wannan zancen nasa ita kuma sai ta rasa meye yake damun ta ita ji kawai take gaban ta yana faduwa ta kuma kasa iya riskar meye yake damun ta, hakan yasa bata iya cewa komai ba. 

         Kawai ji tayi yace: sai ki tashi muje  bakin terminus ko?  Ko yau babu rakiyan ne?  Musa ne ya fadi haka ai kuwa sai sulaiman ya amshe da cewa kai baka ga tayimin kwalliyan rakiya bane?

           Ai naga kamar tayi wani jugum-jugum ne ko kuma kin fara tunanin kewa ne tun kafun ya tafi ?

            Jameela tace: a'a haba sai kace yau ya fara tafiya?  

  "Sai ku tashi muje ko dan yanzu haka 6 saura kadan" inji sulaiman. 

     Jameela ce ta kulle gidan ta baya da kuba, a yayin da suka hau motar da musa ya dauko a gidan su sulaiman dan rakiya, sulaiman sai ya koma baya 

"haba abokina dawo gaba mana" inji Musa. 

Sai shi kuma yace: Idan na dawo gaba ita kuma matar tawa meye amfanin daukota kenam ?  

" Allah ya shiryeka dai" inji musa.

Haka kuwa akayi musa na jan mota sulaiman da matarsa kuma suna ta hira irin na masoya da jinjina al-amarin rabuwar da zasuyi na sati biyu. Basu wani wuce dakika sha biyar ba sai gasu a cross din tsohuwar kasuwar gombe, musa baiyi wata-wata da suba ya shige cikin terminus ai kuwa sun isa da sa'a dan saura mutum daya ma motar ta cika nan take musa ya dauko kayan abokinsa da suke cikin karamar akwati ya kai masa but, a wannan lokacin ne aka rubuta masa rasit din biyan kudi take ya biya aka karbi number wayan abokin sa kamar yadda akan saba, karban numbern dan uwan mutum idan zaiyi tafiya. 

        Haka ya shiga motar sukayi bankwana yana dagawa abokinsa da matarsa hannu  har motar ta shi suka tafi. 

        "To kema sai kizo mu wuce ko ? na kaiki gida"

        tace: to tazo ta har ta shiga baya sai yace mata waye drivernki dan allah ki dawo gaba! 

        Tazo ta zauna da sulaiman ya lura kamar tana jin kadaici sai ya fara kawo mata labarai na gidan sa da sauran al-amuran rayuwa dan ya debe mata kewa. 

       Amma duk da hakan kawai yake take masa dan babu yadda ta iya ji ya zama dole amma daya bari ma shi da yafi mata a hakan dai ya kaita har kofar gida sukayi bankwana shi kuma ya wuce gidan su sulaiman da yake jekadafari dan ya mayar da motar ya kuma dauko mashin dinsa daya barta a gidan. 

INA SAMUN KIRAYE-KIRAYEN JAMA'A A WAYA SABODA YAWA GASKIYA BAZAN IYA LISSAFO SUNAYEN SU BA AMMA SU SANI INA MUSU GODIYA INA SONSU DA FATAN ZASU NA MINI UZURI AKAN JINKIRIN FITOWAR RUBUTUTTUKA NA A KOWA CE RANA KAMAR YADDA NACE ZANYI NA GODE

                  Na

©Usman Umar Gombe ★★

(Babangida Ustazu)★★ 

Call/WhatsApp

08137017208

Na Sadaukar Da Wannan Shafin Ne Ga Ummana Ta musamman 

INNA ALTINE✓✓

(Maman Suhairat)

(London Mai Dorawa Gombe) 

DON MASU KARATU

Manzon Allah S.A.W.A Yace: ((Ya Aliyu Babu mai sonka sai mumini babu mai kinka sai munafuki)) 

RAWAHU MUSLIM

        Komawan jameela gida ya zame mata kawar wani shiga kurkuku taga gidan gaba daya ya mata dubu sai tunane-tunane take tana kwance ta rasa tayi da nayi, sai taji kawai zata kira sulaiman dan gobe tana so taje wuni gidan su ko zai rage mata kewa akan tsananin zullumi da take ciki, 

Ai kuwa sai ta kira shi yan bayyi ringing da yawa ba, ya daga wayar. 

        Ji tayi yace: masoyiya yanzu haka kina raina ina so na kiraki amma ban san meye zan fada miki shine na kasa nake ganin zan bari idan mun sauka lafiya zan kira ki! 

          "Ayya daman ina sone gobe inje wuni gidan mu dan rage kewa" jameela ce ta ke fada. 

          "Na sha fada miki cewa irin wannan dukka baki bukatar sai kin fadamin a zahirin gaskiya, you are free to do what you want i believed with your all behaviour, dan haka baki da matsala in dai anje a gaishe min da su umma da sauran yara.

         "Nagode masoyi daka dauki 'yardarka gaba daya ka bani allah ya  barmu a tare har gidan aljannah" jameela ce, ta fada. 

          " idan kuma zaki tafi zaki iya kiran garba ya kaiki a mashin ko ? 

"Eh yadda kace haka za'ayi" ta fada

     Yace: A'a yadda kike so dai. 

    "Yanzu kuna ina" 

      Yace: Eh yanzu haka mun                  iso yankin bauchi"

"Ayya to allah ya kaiku lafiya dan nabiyyur rahmati" 

A tare suka ce: SALLAL LAHU ALAIHI WA ALIHI WA SALLAHI. 

Yace: Idan muka isa zan kira ki Bye. 

Tace: Bye "I Love You" 

Yace: "I Love You Too"  

Sukayi ban kwana ai kuwa hakan yasa ta kara jin wani dadi na musamman bisa karfin guiwar da yake saka mata na nuna alamar ya yarda da ita dari bisa dari tana cikin haka ne sai bacci yayi awon gaba da ita da waje  kusan 11 na rana. 

***               *****            *** 

       Da kamar misalin 3:00pm musa yayi ta dialing numbern musa, amma sai dai tayi ringing shiru haka dai kuwa yayi ta try daga baya yaji ta a kashe hakan sai tasa yayi tsammanin ma watakila ya isa nema ya barta a caji ya tafi. 

       Da kamar misalin karfe karfe 5:30pm ne lokacin da musa yana kan hanyarsa ta dawo wa gida yaji an kirashi da bakuwar number, sai kawai ya daga ya kara wayar a kunnensa ai aikuwa sai yaji ance 

     "Assalamu Alaykum"  

      Mai maganar bai bashi damar amsa sallamar bama yaci gaba da cewa 

      "kaine Musa Abdullahi gombe Dan uwan Sulaiman muhammad deba wanda ya hau mota daga gombe zuwa kaduna da safiyar yau..." 

        Musa bai bashi damar ko da karasa maganar ba yake ce masa "nine nine nine"!!! 

       "Sunyi hatsari garin bauchi a hanyar su ta shiga yankin jos yanzu haka suna General hospital  bauchi" 

         Ai kuwa sai ya ji maganar nan kamar saukar araduwa akansa sai ya gigice yama rasa ma meye zaice ya kuma rasa abun da zai fara yi, ai kuwa a haka sai shawarin kawai ya tafi jeka da fari yayi kawai dan ya sanar dasu abban sulaiman din yadda ake ciki. 

        Ai kuwa sai yaja mashin dinsa ya nufi anguwarsu gudu yake yana ta tunanin yadda al-amarin tafiyarsu zai kasance bai dauki wani dogon lokaci ba ya isa yana zuwa da yake ya saba kai tsaye yake shiga gidan yana zuwa gidan sai yayi sallama akan yana son yayi magana da abba umman sulaiman din nema da kanta                 Tace: ai Bai dawo gida ba. 

       Tace amma dai lafiya kam. 

Kalau yace. 

Sai yace to bari yaje zai kira sa a waya ai kuwa haka akayi yana fita ya kira shi a waya ya sanar dashi halin da ake cikin ai nan take alhajin sai yace: kasan ya za'ayi mubi komai a hankali mu bari gobe da asussuba mu tafi. 

         Amma yanzu zanyi waya da alhaji kasimu na bauchin akan yaje ya duba shi kafun mu taho, amma kada ka sake ka sanarwa da jameela da halin da ake ciki saboda kar kuma abun da sauki ta janyo mana wani abu dabam!. 

         Insha allah abbba bazan sanar mata ba. Ya fara sukayi bankwana ya kashe wayarsa.

         Kawai sai ya kama hanyar gida yana zuwa sai ya samu iklima tana zaune tana karatun wani littafin addini na musamman na turanci mai suna "To be with the truthfull" wanda gaba daya ya dauke mata hankali gaba daya da alama tana kan wata gaba ta musamman ne a littafin yasa. 

        Sallama ya sake maimaita mata da karfi ai kuwa sai tayi firgigit ta duba sai ta ganshi ta amsa masa sallamar sannan ne ta fahimci cewa gaba daya wannan littafin ya tafi da hankalinta. 

        Zuwa kawai yayi  ya zauna kusa da ita kadan sannan ya fara sakar zuci bai ce mata komai ba. 

         Daga nan ta fahimci akwai matsala ta juya ta fuskance shi gaba daya.

       Tace: Baban sajjad lafiya kuwa naga ka shigo ba walwala ko dai an bata maka rai ne? 

       Yace: Gobe zamu tafi bauchi! 

      Kwatsam taji abun haka wani dabam 

      Tace: bauchi kuma meye zamuyi a can ?

      Yace: sulaiman ne sukayi hatsari da mota a hanyarsa ta komawa gun aiki! 

       Sai kawai ta ajiye littafi ta fara Istirjai (INNA LILLAHI WA INNA ILAHIRRAJEEUN) Da fatan dai yana nan cikin koshin lafiya, ta fada. 

       "Kawai nima dazu yan Union suka kirani suke sanar dani halin da ake ciki amma wai sunce da sauki" 

        Amma na sanarma abbansu yace ba komai gobe zamu tafi da safe duk da kuma ya gargade ni akan kar jameela tasan halin da ake ciki dan haka kema na gargade ki akan kada ma wani dabam ya sani. 

***             ****              **** 

       Hakan akayi a gida lokacin da abba ya koma ya sanar da umma da sa'adatu da  sauran yaran gidan  akan halin da ake ciki ai kuwa sai suka fara koke-koke. 

        Nan take abba ya hausu da fada ya nuna musu ai ba rasuwa akace yayi ba balle suyi ta masa ihu a gida. 

       Ai kuwa sai ya gargade su akan kada jameela ko wani dabam, yasan halin da ake ciki. 

                  Na

©Usman Umar Gombe ★★

(Babangida Ustazu)★★ 

Call/WhatsApp

08137017208

Na Sadaukar Da Wannan Shafin Ne Ga Yayan

Anty LAMRATU M. LADAN wato

M. AUWAL M. LADAN✓✓

(YAYA AUWAL)

(Byee pass Gombe) 

DON MASU KARATU

Khalifa Omar bn Alkhattab Yace: ((Kada Ku Tsarkake Ni Da Abun Da Bani Dashi)) 

WASAYA WA NASA'IHUS SALIHIYN 12

          Jameela kuwa tun lokacin data kwanta bata tashi ba sai wajen hudu saura, tana tashin ne sai taji gabanta yana ta fadu, kuma sai taji kanta yana wani irin sarawa, tana duba agogon bango kuwa sai ta fara fadin ((Inna Lillahi Wa Inna Ilaihirrajiun)). 

         Nufin ta tashi ta daura alwala amma kuwa sai abun yaqi saboda ciwon kai din, sai tayi niyyar ta tashi tasha magani ai kuwa, kai kuwa a daddafe ta shiga cikin kicin ta bude Cooler irin yan madaidantan nan masu riqe zafi kadan ta sakawa kanta, sai taje ta ajiye akan dinning table sannan cikin karfin hali ta nufi bathroom taje ta dauro alwala, tana daukowa ta nufi daki inda first aid box yake ta dauko iya maganin da take tsammani zai sa taji sauki, ta nufi falo inda dinning table yake ta fara cin abincin bajin dadin abincin take ba amma haka take turawa dan ta samu maganin da zata sha ya tsaya a cikinta. 

           Abun da yake bata mamaki shine bata san dalilin yawan faduwar gaba wanda take yawan yi ba. 

         Da kamar kusan 5pm ta idar da sallolinta kawai sai mijinta ya fado mata a rai ta dauko waya ta kirashi shiru switch off kawai takeji sai tayi mamaki dan tasan ba halin sulaiman bane kashe waya, tunda tasan cewa wayar sa a cike take da caji kuma idan ta cika tana kaishi kwana biyu, kuma tasan yanzu ba lokacin sallah bane balle tace ko ya shiga sallah ne. 

           Watakila da yayi sallahr la'asar ne ya manta bai switch on na wayar ba.!   

           A haka ta tsaya ta da tunani taje ta kunna C.D Qira'a ta kunna na Alkhusary na suratul Maryama tana ji tana ta bibiya ko zata rage kuncin da yake damunta a cikin zuciya. 

***              ****             **** 

     Da asuban fari ne abba, musa da garba suka hau mota suka nufi hanyar bauchi musa ne yake musu Driving na motar amma baba yana baya garba kanin sulaiman yana gaba, tun bayan gaisuwan da akafi kafun a dau hanya babu wanda ya karayin magana ga dan uwansa, tafiya ta fara nisa a garin kashere suka ga ana ta shiga sallahr asuba abba yace: Su tsaya anan kasuwan suyi sallah sannan suci gaba da tafiya. 

          Hakan kuwa akayi suna tsaya ba tare da bata lokaci ba sukayi sallah suka daura tafiya ta alkaleri suka shiga. 

           Duk lokacin da suka hadu da road block abba ne yake musu magana da yake mutum ne mai cikar kamala hakan tasa basa bata musu lokaci, karfe takwas daidai sai ga su abba babban asibitin jahar bauchi nan take suka nufi fannin Emergency abba yana shiga sai yaje inda wata nurse take rubutu yace: madam barka da aiki ? 

      Tace: yawwa barka alhaji?

jiya ne akayi hatsari a mota daga gombe zuwa kaduna a gombe line amma sunyi hatsari a anan bauchi kuma nan akace an kawo su. 

        Tace: To ka duba duba kujerun waje zakaga wasu daga yan union ka tambaye su. 

       Nagode Abba ya fada ya juya su musa suna biye dashi a baya. 

       Yana fita sai yaga wasu mutum biyu da uniform na Yan union ya musu sallama suka amsa. 

       "Suna na alhaji muhammad deba nine mahaifin sulaiman wanda yana daya daga cikin wadanda suka taho a motar gombe line zuwa kaduna..."  abba ya musu jawabi gamsheshshe Sai dayan yace muje ka duba shi suka shiga emergency abba yace a cikin duk wadanda aka kwantar babu shi. 

       To kenam yana cikin mutum hudun da suka rasa rayukansu a wannan hadari daya faru. 

       Musa yana jin haka ya fara  fadin: Sulaiman ya rasu!!!

 Yana fadan hakan sai ya wani mummunar hajijiya ta jashi nan take ya fadi yayi ta kuka mai tsuma ran duk mai sauraren sa, a lokacin ne garba ma ya durkusa yayi ta kuka sakamakon jin wannan labari mai mummmuna. 

Yana kuka yana cewa:  meye zan fadawa anty jameela idan ta tambaye ni akan yaya sulaiman, a lokacin da duk yan wannan gurin aka juyo da idanuwa kansu abba ne kadai baiyi kuka ba. 

       Yan union din suka cewa abba kaikam zaka iya komawa gida yanzu haka zamu wuce tare dashi da motar asibiti zuwa medical center gombe, a can zaku karbi gawarsa, abba yace dashi da waye suka rasu mutum hudun. 

      Suka ce masa: da driver ne da mace daya da maza biyu. 

      Abba ya juya kallonsa ga garba da sulaiman wayanda har a wannan lokacin basu daina kukan nan ba, abba ya fara rarrashinsu yana fadin: kuyi hakuri ubangijinsa ya fimu sonshi ya dauke shi, mu kuma mu masa fatan rahma da gafara ya jasu ya daura hannunsa akan kafadunsu kamar wasu kananan yara ya nufi bakin inda aka ake parking mototi. 

        Sai wani daga cikin yan union din da alama shine babbansu yace: alhaji idan ba damuwa na hadaku da wani mana yayi driving naku tunda shi drivern naku ma ga halin da yake ciki. 

         Babu ko musu abba ya amince.  

 sai ya juya ga daya daga cikinsu yace: Ya'u ka jasu kawai mu zamu taho a motar asibiti mu hadu kawai a can. 

       Nan take sukayi musayen 

Number saboda idan sun iso medical center zasu iya kiran abba su sanar dashi. 

       Yau ya karbi mota da yake tsohon driver ne tafiya yake a titi cikin kwanciyar hankali kuma yake gudu basuyi awa daya ba kuwa sai wayar musa ta fara ringing. 

       Baiyi niyyar dauka bama sai yaji abba yace: ba kiran ake yi a wayan wani ba ya daga mana. 

       Ai kuwa yana duba numbern wanda yake kira, sunan JAMEELA Ya gani baro-baro a kan sensorn wayar ai kuwa sai ya kara rushewa da sabon kuka yana fadi: (Meye zan fadawa jameela akan sulaiman ta fahimta) 

Sai abba ma yaji wani hawaye na tausayin jameela ya sirnano masa. 

        Ya ciro handkecip ya goge hawaye. 

        A lokacin wayar jameela ta katse. 

        Ko minti daya baiyi da katsewa ba, wayarsa ta kara daukan ringingtone abba yace: ka sakata a silent amma karka daga dan idan ka amsa zata iya fahimtar halin da ake ciki gwanda ka bari har sai mun koma gida daga baya kawai tasan komai zaifi. 

          Baza mu sanar da kowa ba sai mun koma gida. 

          Shi kansa dan union din sai da tausayi ya kama shi, shima yayi ta musu nasiha. 

***                ****               *** 

         Da kamar misalin karfe daya suka isa gida ai daman umman sulaiman tayi ta kiransa taji ya kashe tasan cewa akwai matsala, ai suna shiga gida sai jama'ar gidan yanayin sulaiman da garba ne ya fassara musu halin da ake ciki.

      nan take Abba yace: To sai dai muyi hakuri sulaiman kam wanda yafi mu sonsa ya karbesa, Allah ya masa rasuwa sakamakon hatsarin da sukayi a wani jeji a garin bauchi.  

       Nan take gida ya hautsune da kuka ummansa daman tana cikin daki amma tana jin duk abun da yake fada, su kuma yaran gidan sai gidan ya gauraye da kuka da ihu, ihunsu har ya ankarar da yan unguwar halin da ake ciki inda suka ringa shigowa dan jin meye yake faruwa 

Kafun kace meye labari ya karade anguwar gaba daya. 

JAMA'A BA JAMEELA KADAI AKA YIWA RASHI BA NIMA ANTYNA #LAMRATU_M_LADAN TA RASU INA NEMAN ALLAH YA JIKANTA 

I dedicate this page to my heart desire Balkisu S.A Chilo

DON MASU KARATU

Imam Aliy bn AbiyDalib A.S Yace: ((Karanta Iyali Daya Ne, Daga Abubuwa Biyu Masu Sauki...)) 

NAHJL BALAGHA 4:564 H142

         Jameela ta tashi ne a yau cikin wani irin yanayi na daya ciwon kai na biyu kuma ta kasa samun nitsuwa akan tana so taji shin mijinta ya isa lafiya ne, haka nan dai ta dafa indomie miemie guda biyu saboda ta karya, tana dafa abincin tana ta try na numbern sulaiman amma baya tafiya, gabanta sai kara faduwa yake amma ta kasa amintarwa da ranta ce cewa mijinta yana cikin wani hali ma balle ta darsa a ranta ya rasu ta dauko zata ci kuwa ai tana farawa kuwa sai taji bazata iya ci ba sakamakon yadda kirjinta yake bugawa. 

          Kawai sai ta ciro waya ta fara neman wayar musa akan ko yana da labarin abokinsa ya isa lafiya kuwa, haka kuwa akayi har sau biyu bai daga ba hakan yasa ta yanke shawarar ta kira iklima dan ta tambaye ta. 

        Har sai da ta kusa yankewa sannan sai iklima ta daga kamar ba komai. 

    Tace: Assalam kawata! 

    "Wa'alaikumus salam..." 

Iklima tace: wato sai yau kika tuna dani ko? Ta fadi hakan amma tana ta kokarin boye abun da ta sani na rasuwar mijin nata! 

       Jameela tace: ai na kira baban boy bai daga ba har sau biyu nace to bari na kiraki ko zaki hadani dashi?

        "Ayya ai ya tafi Bauchi yau da asuba amma yau zai dawo insha allah" inji iklima. 

        Jameela tace: ayya to kina da labarin ko jiya sulaiman yayi waya da baban boy? 

       "A'a wallahi bai fadamin ba amma dai yace min ya rakashi kuma ya kaiki gida daga baya" inji iklima. 

        Jameela tace: amma dai idan har kunyi waya ki tambaya min shi kice tun jiya bamu yi waya dashi ba amma yace masa ya kira ni. 

     "To shikenam sai anjima" 

       Bata bari ta bata amsar tambayarta ta ba, ta datse :wayan, hawaye ne ya cika idon iklima fal tana allah allah su karasa maganar saboda kar ta fara kuka ta fahimci akwai wani abu a kasa. 

         Haka nan dai kuwa ta fara tausayawa halin da jameela take ciki. 

***               ****                ***

        Da kamar misalin karfe 1:40pm ne suka kira alhaji suka sanar dashi cewa an dauko gawarsu sulaiman da wadanda sukayi hatsari suka rasu tare yanzu haka suna Medical center gombe, zai iya zuwa su ganshi, nan take alhaji ya kira yace garba ya kira masa jameela a waya yana kiranta ya mika masa. 

        Ringing daya tayi jameela ta daga tace: Assalamu alaikum Garba.

     "Bashi bane abbansa ne" abba ya fada. 

      Jameela tace: Abba ina wuni?

     "Lafiya kalau jameela yanzu ina so kizo gida nan jekadafari ki same ni ina jiranki" abba ya fada. 

      Jameela tace: Abba lafiya kuwa? 

     "Lafiya kizo dai ki same ni" abba yana fadan haka ya kashe wayarsa nan. 

      Sai kawai ta fara cewa allah kasa dai ba wani abu bane ya samu sulaiman. 

       Da yake a lokacin tayi sallahn azahar kawai dauko hijabinta tayi ta sanya ta kulle gidan ai kuma da yake basu da tazara da titi sosai tana isowa bakin titi sai taga wani mai napep ta tare shi tace malam jekadafari zaka kaini yace: dari a hamsim zaki biya da yake tana sauri ko musu babu ta hau tun a keke napep din ta ciro dari biyu ta bashi yace: hajiya ba 50 naira fa. 

      Tace: babu komai ka rike kawai. 

     Yayi ta godiya da saka mata albarka. 

       Nan take suka iso gidan kawai fita tayi ko waiwayan mai napep din bata yiba, ta shiga gidan cikin gudu-gudu sauri-sauri ai tana shiga sai taga bakon yanayi sai ta hango garba da sulaiman suna zaune a gefe daya. 

          Ita kuma kanwar sulaiman wato khadija tana ganinta sai kawai ta rushe da sabon kuka sai sauran yan gidan suka dauka sashen matan ta nufa ta fuskanci inda khadija take.

      Tace: khadija meye ya faru ki fadamin mana? Karki barni cikin rudu a lokacin ne umma ta jiyo sautinta daga daki sai ta fito, ta kama hannun jameela jameela abun da bata taba gani ba a rayuwarta da umma shine taga umma tana kuka, umma tace: jameela hakuri zamuyi allah yayiwa sulaiman rasuwa sunyi hatsari a hanya. 

        Nan take jameela taji duniyar na juyawa tace: a'a ba sulaiman dina baka, aa umma tana fadan haka ta sulale daga jikin umma ta fadi sumammiya.

***                 ****              *** 

       Duru-duru take gani tana bude idonta taga ashe ummanta ne a gefe kuma khadija ce, khadija tana ganin haka ta ruga da gudu tayi waje tana kiran yaya musa, basu dade ba kuwa sai gasu sun shigo tare, tace: musa ka fada min gaskiya wai da gaske ne mijina ya rasu ta fadi hakan ne cikin kuka mai tayar da hankalin mai saurare. 

         Shima kukan ne ya sake kama shi yace: jameela allah yayi wa sulaiman rasu yanzu haka gawarsa tana wannan asibitin ta fara kuka rikitar da mai saurare ummanta ta fara rarrashinta. 

         Nan take ta fara cewa ita kan sai an kaita taga mijinta, sukayi ta rarrashinta akan an rufe gurin sai gobe za'a masa sallah sai dai ta bari sai gobe, ana cikin hakan sai ga abbanta ya shigo, irin tsananin damuwar da take ciki yaki ya buya ga abban nata, shine yasa baki akan ta bari sai gobe kafun a masa sallah zata ganshi haka ta hakura tayi ta kuka khadija ma zama tayi a gefenta tana taya ta kukan dukka mutanen wannan dakin gaba daya hankalinsu ya koma ga su jameela kowa sai tausaya mata yake musamman idan sukaji watan ta shida da aure mijinta ya rasu. 

         Haka nan dai jameela ta nuna ta damu akan a sallamesu a asibitin ana sallamarsu kuwa da kusan karfe goma dan a lokacin ne ruwan da aka daura mata ya kare, sulaiman ya dauke su yayi hanyar gidansa da ita tare suka kwana da ita, sannan ya mayar da su ummanta gida ya biya ya maida khadija gida.  

          Haka nan dai jameela ta kwana tana kuka idan ta gaji sai ta tashi tayi sallah iklima tayi matukar tausaya mata akan halin data shiga haka har gari ya waye jameela haka taki taci komai da kyar da sidin goshi ta yarda ta dan sha shayi ba ko madara, hakan ma dan musa yasa baki ne, 

         Da kamar karfe bakwai garba musa ya dauki mashin ya kai jameela har gidan su abba taga gidan ya cika babu masa tsinke tun daga matayen anguwa wasu kuma yan uwa da abokan arziki na kusa, ai kuwa suna shigowa sai sabon kuka jama'a suka fara ai itama kuwa sai tayi ta kuka tana cikin kukan ne sai sukaji ance to za'a shigo da sulaiman motar asibiti tazo. 

     Haka aka mammatsa aka shigo da shi a makarar asibitin aka kaishi daki jameela tana ganin an wuce dashi dakin da garba yake kwana ta shiga tana ganin an ajiye shi sai tayi birki a lokacin ne, ta tsaya ta hange shi a cikin likkafani tana kure masa ne ai kuwa sai ta fadi ta kara suma. 

         Haba wa ai sai gida ya kara hautsinewa da hayaniya. 

DON MASU KARATU

Imam Aliy bn AbiyDalib A.S Yace: ((Tsoron Allah Shine Shugaban Dukkan Halaye)) 

NAHJL BALAGHA 4:613 H404 

      A wannan karon ma dai kamar wancan lokacin tana farkawa daga dogon suman da tayi sai ta duba gefe da gefe sai kawai taga umma faty kanwar mahaifiyarta tana zaune a gefen gadon tana jinjina irin halin da jameelan take ciki, a gefe kuma kawarta ce ikilima matar musa, da kuma khadija wacce bata cikin hali mai dadi. 

       "Ina miji na? da gaske ne mijina ya rasu? Na rabu dashi kenam har abada?" Haka jameela ta rinka sanbatu, 

      Wannan kukan kamar kara alerting din khadija ya itama ta sake fashewa da sabon kuka tare da sheshshekar hawaye.

      Umma faty tana ta bata hakuri tana ce mata: yanzu ashe jameela da iliminki da hankalinki da girmanki kina so ki afka cikin sabon ubangiji kina nuna fushinki akan abun da allah ya kaddara miki na rashi, ni bazan hana ki kuka ba saboda kuka yana rage bakin ciki na radadin rashi, amma na tambaye ki shin yarda da kaddara alkairi da akasin sa baya cikin akidar musulmi? Ko kuma kina sone ki nuna kinfi ubangiji son bawansa wanda ya kaddara masa rasuwa? 

Ki fada min shin kin ubangiji sonsa ne, kuma kina tuhumar ubangiji akan Adalcinsa ne?

Ki fada min kawai. 

     Da ta sata a gaba sai da tace: a'a?  

     To, ki bar kuka ki fawwala dukkan al'amarinki ga allah shine kadai mai yaye bakin ciki a duk lokacin da musiba ta samu mutum. 

       Maganganun da umma faty ta mata na nasihohi ba karamin tsumata yayi ba tare da khadija da ikilima wadanda a sashi guda suna kuka ne kawai dan tausayin jameela a wancan lokacin.  

      "To yanzu umma faty yanzu kina ganin yanzu a duniyar zan iya samun kamar sulaiman ne kuwa lallai nikam ni nayi rashi wanda bana tsammani zan mai da gurbinsa" jameela ta fada tana share kwalla. 

        Sai umma faty ta rufe bakin ta tace: haba jameela karka fadi haka yanzu ke kina tsammanin wayonki ne ya baki sulaiman din ko da kin sanshi, to ki mai da al'amarinki ga allah zai kawo miki abun da yafi shi..." 

        Jameela dai kawai jinta take tun bata yarda har tazo tana ganewa, da yake umma faty ta kasance mai tarin ilimi da hikma dan wanda take aure babban malami ne na addini, kaga kenam ko da ba tayi karatu ba akwai tsammanin haka balle daman ita din ma ba kanwar lasa bace. 

         Hakan kuwa akayi alal a qalli sai da su jameela sukayi kwana uku sannan aka sallame su a wannan asibitin haka sukayi ta zaman takaba tare da ikilima da umma faty ai kuwa sai gaisuwa ya zama biyu da ta'aziyya da gaisuwar maras lafiya, gaske a cikin ran jameela cike yake da mamakin wasu jama'ar da take gani na musamman wadanda bata tsammanin sulaiman ya sansu ai kuwa haka daga garuruwa dabam dabam ana zuwa gaisuwa idan anje gidan su na jekadafari sai azo gidansa na byepass a gaishe da matarsa, tsawon wannan lokaci. 

     A ranar safiyar bakwai ne na rasuwar sulaiman sai musa ya tara taro na musamman dan karantawa marigayin al-qur'ani da niyyar allah ya kai masa ladan ya gafarta masa, akayi kunu da masa aka raba raba sadaka da neman allah ya gafarta masa, haka kullum musa yake kawo matarsa da dare kuma ya koma dare ya dauko ta. 

***                                      *** 

                    **** 

         Haka nan jameela taso ta koma gidan tun bayan kwana arba'in da rasuwar mijinta amma babanta ya tubure yace sai ta karasa iddanta duk sannan ta dawo, hakan kuwa akayi ta zauna a gidan ba saka turare ko mai mai kamshi aka hanata saka lalle ko wani ado na musamman na mata tsawon wata hudu da kwana goma na iddanta, ga tunani na rashin mijinta ga kuma an hanata kwalliya ko wani ado na mata hakan yasa ta canja jar fatarta ta wani dishewa ta kara rama kai kace ba ita bace jameela idan ka santa a baya. 

         A lokaci da dama ikilima tana kokarin ta bayyanawa jameela akan cewa daina wasu ado da kwalliya ga mai takaba wannan wani gargajiyanci ne na yan mazhaba ba wai daga allah yake ba ko daga annabi. 

        Sai jameela tace: to ai wannan shine al'adarmu kuma na tabbata yadda abbana ya zafafa akan wannan abun muddin yazo ya taras ko labari ya riske shi, ba karamin matsala zamu samu ba dashi? 

       "Sai kici gaba da zama cikin kuncinki ke daya" ikilima ta fada mata tana mata dariya.

         Haka dai tana dawo wa gida ne abbansu sulaiman yaje ya samu abbansu jameela ya dauki wasu kudade makudai yace: wannan shine tumulin takaba na jameela. 

       "Haba alhaji duka wannan ai yayi yawa.

       yace: a'a baiyi ba gaskiya wannan haqqin tane. 

        "Allah ya saka alhaji shi kuma sulaiman allah ya gafarta masa zunubansa mu kuma idan tamu tazo allah yasa mu ciki da imani" abban jameela ne ya fada. 

       Haka dai suka rabu suna yiwa juna jajen abun da ya faru na sannan sukayi sallama da juna abban su sulaiman ya nufi gida da motarsa daga nan kuma abba ya shige gida...? 

****                ****           ****

DON MASU KARATU

Imam Aliy bn AbiyDalib A.S Yace: ((Farkon Addini -shine Saninsa -Allah-...)) 

NAHJL BALAGHA H1 

           Bayan abban ya shiga gida ne, umma ta fara masa maganar ko waye yazo yace mata: Baban marigayi ne, amma ki kira mini yarinyar nan! 

          "Jameela! Jameela!! Jameela!!!" Umma take ta fada a yayin da ta nufin dakin da jameela take. 

         Tayi ta kwalla mata kiran ne a lokacin tana sallah shi yasa bata amsa  ba, umma tana shiga dakin sai ta ganta tace: to idan kin idar abbanki yana kira, tana fadan hakan kuwa sai ta koma ta sanarwa da abba sannan ta zauna a gefen sa a kan taburma. 

        Ba tare da wani bata lokaci ba kuwa sai ga jameela ta fito ta durkusa ta masa sannu da dawowa ya amsa cikin fara'a sannan ya mata nuni data zauna a gefen ummanta, ai kuwa tana zama sai abban nata ya fara cewa: Yanzu haka alhaji muhammad deba ne yazo min wato baban marigayi mijinki sulaiman, sannan ya bani wannan yace hakkin kine a baki, kudi ya ciro masu yawa a leda ya bude ya ajiye a gabansa. 

        Tun bai karasa maganarsa ba jamela ta fara hawaye taso ta boye kukan iya karfinta amma ina sai da kukan ya bayyana. 

          "Yanzu ba kuka ya kamata kiyi ba akan tuno da mijin kiba, duk da cewa kuka wata alama ce ta rahama da nuna soyayya akan wanda mutum ya rasa, duk da cewa kuka yana rage bakin ciki amma baya taimakon shi wanda akayi kukan danshi ba, kawai addu'a tana amfanar mamaci a kowani hali..." abba ne yayi ta mata wannan maganar hakan yasa jikinta yayi sanyi kalau, sannan sai ya karasa tuna mata da maganar kudin da aka kawo mata. 

        Tace: abba bana bukatarsu tun da babu abun da na nema na rasa komai kana mini kawai ka rike su bani da bukatarsu gaskiya. 

         "A'a jameela wannan hakkin kine kawai dai kice masa ya ajiye miki su nan da wani lokaci tun da zaki iya bukatar su ko wani lokaci" umma ne ta fadi hakan inda tana maganar tana fuskantar jameelan. 

       Jameela tace: to abba ka ajiye su agunka! 

yace to shikenan jameela allah ya miki albarka tashi kije ciki,     ai kuwa hakan tayi ta shiga ciki. 

         Ta kunna wayarta ta hau yin sana'ar kullum (facebook) tana hawa kuwa sai taga ikilima a online hakan yasa ta mata sallama har ta roketa akan ta taimaka tazo mata su wuni man ta nuna mata ba komai idan har gobe abba ya barta zata zo. 

****              ****             ****

      Da washe garin ranar talata ne wanda yayi kwana goma na dawowar jameela gida da safe ta nufi dakin abba dan ta gaishesu a lokacin da su yusra kuma sun maida bacci. 

     "Assalamu alaikum" jameela ta fada. 

     "Wa'alaikumus salam" kara so mana, abba ne ya fadi hakan bayan ya gane muryarta. 

      Tana shigowa ta durkusa ta gaishe shi da fulatanci ya amsa cikin kulawa da nuna soyayya, sai jameela tace: abba ina sone yau naje ziyara gidan su kawata iklima matar musa! 

      "Jameela baki da matsala zaki iya zuwa amma ina kara miki nasiha daki lura da kanki kada ki tsaya sauraran maza a layi duk da nasan ba halin ki bane amma wannan nasiha ce da tunatarwa" abba ya fada. 

      Jameela tace: nagode abba zanyi yadda kace, insha allah. 

      Sai ya dauko wandon jamfansa daya rataye ya ciro dari biyar ya  bata yace: kiyi kudin mashin! 

      Tana karba sai tace: abba yayi yawa!

      yace: baiyi ba zaki iya ganin wani abu ai ki saya. 

      Jameela tayi ta godiya, a lokacin ne umma ta shigo daki tace: ke kuma godiyan meye kike yi ? 

      Tace: umma ina sone zanje gidan ikilima shine abba ya ban kudin mashin nake masa godiya. 

      "Aiho wato ni bazaki tambaye ni ba saboda kina ganin bani da kudin da zan baki ko ?" Umma ta fada. 

      Tace: haba umma na aike ba sai na fada miki ba, ai idan na fadawa abba ai na fada miki ne dan dake dashi kunfi kusa. Tana fadar haka kuwa ta ruga da gudu. 

      Umma ta bita kamar zata mata duka tana mai cewa: jairar maras kunya. 

     Abba ma dariyar kawai yake yi tun da yaga an amfara wannan muhawarar. 

***                ****               ***

        Da kusan misalin karfe tara da rabi jamela ta gama shiryawa inda ta wata atamfa mai ja da kalan kore ta dauko babban mayafin ta ta yafa ta feshe kanta da turarurruka na musamman bakaken takalma tasa wadanda ba masu tudu sosai bane, ta shafa jambakin nan blue kamar ta shafa laka a  akin ta kara jan giranta na ta sanya eyes shadow amma ta yadda baza kasan ta saka ba sai dai idan ka mata kallon kwarilla, rataye take da jakarta baka kalar takalminta, zaka iya rantsewa da allah akan cewa jameela ba bazawara bace, saboda yadda kyanta ya kara fitowa fili duk da ramar da tayi na saboda yawan tunanin mijinta sulaiman.

         tana fitowa sai yusra tace: yanzu adda bazaki tafi dani ba? 

        "Ki bari sai watarana amma yanzu idan mun tafi wazai taya umma aiki da sauran aika" jameela ce ta fada. 

       Yusra tace: to sai kin dawo ko gaishe da anty ikilima!

     "Zataji" ta fada ta fita ta samu umma a tsakar gida ta tsotstsoka neta sosai sannan ta tafi. 

       Ai kuwa tayi sa'a tana zuwa  bakin titi taga mai napep ta masa kwatancen inda zai kaita a unguwar tudun wada take kuwa ya gane gurin, yace: 100 zaki biya. 

     "Allah ya kaimu lafiya" ta fada sannan ta shiga gidan baya ta nitsu sai kawai tunano tsohuwar rayuwar soyayyar da sukayi da masoyinta mijinta sulaiman tun kafun auren su. 

       Ba tayi aune ba kawai sai ta jin hawaye yana zuba a idonta, sai ta ciro handkecip ta fara gogewa, shi kuma mai napep din ya lura kuma irin masu surutun nan ne yace: Haba hajiya yaya zaki sha kwalli kuma kina bata ta da hawaye ai sai kwalliyarki ta baci. 

       "Babu komai" ta fada ne a daidai lokacin da aka iso kofar layin gidan sulaiman, 

       Tace: anan ma ya isa idan ka samu guri. 

       Haka kuwa akayi ta sallame shi ta juya. 

Imam Aliy bn AbiyDalib A.S Yace: ((Hankalin ka ya isheka hanyar da zai bayyana maka hanyar batan ka da shiriyar ka)) 

NAHJL BALAGHA J4 H416 

    A gefe guda kuma wani mutumi ne ya tsaya da alama gidan da yake arewa da gidan musa yake duba, tun lokacin daya ga jameela sai ya kura mata ido har ta fito daga napep,  juyawan da zatayi sai taga ya kafa mata ido, tana sallamar mai napep sai taga mutumin nan bai kautar da idon sa ba akanta, sai tayi sauri ta shiga gidan musa dan har ta tsargu sosai.

         Sallama tayi ai kuwa kamar ana jiran ta caraf sai iklima ta amsa ta fito da gudu daga daki ta nufi kofar shigowa ai kuwa jameela ta gani ta shigo ta kama hannun ta suka nufi falo, meye jameela zata gani musa ne yake zaune akan kujerar 2siter mai fuskantar kofa, da alama shirin fita ma yayi. 

       "Assalamu alaykum" jameela ta fada sannan ta shigo. 

       "Wa'alaikumus salam" ya fada yana mai nuna farin ciki da zuwan ta. 

        "Baban boy baka fita ba kenam" jameela ta fada cikin raha.

        Ikilma tace: Rabu dashi bashi da niyyar tafiya ne. 

      "Aiho abun ma son jinsi ya dawo daga samun bakuwa sai ki fara nuna mini hali, ko bake bace kika ce na jira bakuwar ki mu gaisa ba" ya fada yana fada cikin raha da dariya. 

       "Aiho ashe dai haka ne na manta" ikilma ta fada. 

       Musa yace: ke kika sani dai yanzu kam. 

       Tun da suka fara wannan muhawarar jameela ko hardewa tayi akan 1siter tayi tana murmushi a zuciyarta kuma tana jin inama da mijinta yana nan, kamar yadda suka saba zuwa tare, ikilima ce ta katseta daga wannan zancen zucin. 

         "Kawata! kawata!! Kawata!!! Firgigit ta tashi kamar wance ta farka daga bacci. 

        Musa ya dubeta cikin nutsuwa yace: haba jameela tunanin meye kike yi, irin wannan yawan tunanin yana iya jefa mutum cikin hatsari ko wani cuta fa! 

        "Ba komai baban boy zan kiyaye" jameela ta fada a lokacin ta tuno ma ashe basu gaisa ba, ta gaishe shi ya ya amsa cikin fara'a da sakin fuska. 

         Mamaki gaba daya ya cika ikilima ko magana bata yi sai da a zahiri a zuciyarta kuma cike take da tausayin jameela da halin da take ciki amma taki ta bayyana din ne dan kada jameela taki samun sukuni da sake jiki da ita tun da wuni tazo yi mata. 

      "Meye zaki dafa mana yau ?" musa ne ya tambaya. 

      Ikilima tace: haba baban sajjad bayan kuma ga mai girkin yau din ai ita zaka tambaya! 

       "Zadai kuji dashi, tun da iyayi kuke so ku nuna mini" jameela ta fada tana dariya. 

         "To nikan zan tafi, duk yadda kuka yi daidai ne kawai zan dawo around 2 inzo mu wuni da antyn sajjad dinmu" fada musa yayi yana dariya ya nufi hanyar ikilima ta bishi a baya suna tattaunawa kasa-kasa amma jameela ma batajin meye take fada, suka rabu ya dau mashin din sa ya buga ya tafi. 

       A haka kuwa suka wuni cikin farin ciki da annashuwa haka nan sukayi Igga ikilima tayi musu da abun daya bawa jameela mamaki shine tanayin girke-girke kala-kala amma bata taba ganin anyi igga a gabanta ba, dan tun lokacin data kira shamsu almajiri ta aike shi ya sayo mata madara peak da tumatur da koren tattasai daman tana da fulawarta da dankalin hausawa da kwai da mai din suya. 

          Jameela ta tambaye ta: yau kuma meye za'ayi da madara da tattasai da tumatur kuma.

"Igga zanyi mana" 

"Meye kuma igga  ?"

"Sa ido ki gani!" 

      A haka tayi ta taya ta aikin har akazo suya ta tsaya tana ganin al-ajabi har aka gama. 

      Tana gamawa kuwa sai ta daura kus-kus kadan ta daura a wuta, har ta dafu suka ci abinci suka koshi daga nan jameela ta dauki hannu, shi kuma sajjad dan albarka ko kuka bayyi ba sai dai idan ya gaji yayi ta mutsu-mutsu sannan ta bashi nono hakan ba karamin burge jameela yake ba saboda har abada bata son yaro mai yawan kuka, can wajen kusan karfe 2 musa ya dawo ya gaji daga gurin aiki ya zauna yaci abincinsa ai kuwa sai ikilima tace: "Baban   boy sai ka tashi ka mai data gida"

"A'a ni bana son irin haka ita tace miki yanzu zata koma gida" ya fada yana mai kallon jameela. 

"Ai cemin tayi yanzu zata tafi tun da yanzu kusan 3o'clock kuma tace tacewa gida bazata kai 4 ba" 

Yace: jameela anyi haka!

"Eh anyi haka" 

      Haka kuwa akayi ba tare da bata wani lokaci ba ya dauke ta a mashin suna tafiya suna hira akan hanya har suka iso kofar gidan su ya sauke ta sannan tayi gaba ta shige gida shima ya bita a baya ya shiga suka gaggaisa da umma umma ta masa godiya ya juya ya tafi. 

***               ****                ***

     Alhaji rabiu hamshaqin mai kudi ne wanda yake dillancin gidaje da filaye da gonaki, sannan kuma ya kafu a jahar gombe sosai, sai dai ko mutum ne mai yawan neman mata sosai wanda kowa ya shaide shi da hakan yana zaune ne a anguwar tumfure. 

         Anyi masa tallan wani gida a anguwar tudun wada yaje zaiga wannan gida yana cikin kallon kuwa sai yayi arba da jameela ya fassarata a matsayin wata kyakyawar budurwa amma da alama bakuwa ce, nan take ya darsa a zuciyarsa cewa sai ya nemi yarinyar nan ko da kuwa da aure  ne. 

INA MAI AMFANI DA WANNAN DAMAR WAJEN BAWA MASU KARATU HAKURI A BISA JINKIRIN CI GABA WANNAN LABARI, WASU ABUBUWA NE SUKA SHA MIN KAI NA MUSAMMAN KUMA INA FATAN ALLAH YA SHIGE MIN GABA A DUKKAN AL*AMURA NA DA DUKKAN MASU KARATU AMEEN NAGODE

 (London Bayan Makarantar Kurame Gombe)

DON MASU KARATU

Manzon Allah S.A.W.A Yace: ((Ko wani mayaudari yana tutarsa -Ta Yaudara- Ranar Alkiyama)) 

SAHIHU MUSLIM H1735

"Da fatan alhaji kaga gida dai kam kuma ya maka" malam nura ya fadawa alhaji rabiu. 

"Eh naga gida kuma ya mini amma ta yamma da wannan gidan kan gidan waye ne?

"Gida mai kofan karfe baki kenam ?

"Eh shi dai" 

"Gidan wani matashi ne yanzu dayin aurensa kusan shekara daya da kusan rabi kuma shi daya ne da matarsa, To amma meye yasa kamin wannan tambayar kai da ba'a gidan zaka zauna ba? 

"Gaskiya jiya naga wata yarinya ce budurwa ta shiga gidan kuma har ga allah ina sonta da aure in har na samu dama"

      Haba alhaji rabiu sai kace ban sanka ba matanka fa yanzu uku, kace dai kana son kayi sha'ani da yar mutane kawai. 

     "A'a ba haka bane gaskiya nake fada maka" 

     Gaskiya bangane wace yarinya kake magana akai ba, amma sai dai in tuntu6a maka malam musa mai waccan gidan in yaso koma yaya daga baya zakaji, 

        Alhaji rabiu yace: haba malam nura nifa gaggawa nake da wannan abun gaskiya, banki bama yanzu haka ma muje mu same shi ba tunda ka riga da kasanshi.

        "Haba meye kake ci na baka na zuba, kawai ka saurare ni zan tuntu6e shi gobe da safe" Malam nura ya fada yana yiwa abokinsa dariya. 

       Alhaji rabiu yace: to mu dawo maganar gidan da muke

...

***              ****                 *** 

         Washe gari da sassafe malam nura yaje kofar gidan musa ya rangada masa sallama mai kyau. 

       Daga ciki kuwa ikilima tace: baban sajjad kamar fa sallama ake yi daga waje! 

       "Sallama kuma? 

       "Eh wallahi" bata gama rufe bakinta ba kuwa sai ji ta karayi an kara sallamar da karfi, musa yace: eh yanzu kam naji, kawai sai ya amsa da karfi, daman jallabiya ce baka a jikinsa ya tashi ya tafi ya nufi kofar gida ai kuwa sai yaga malam nura kasantuwar malam nura irin shahararrun mutanen nan ne da kowa ya sansu a unguwar. 

Yana fito yaga malam nura suka gaggaisa daga karshe musa yace masa: lafiya kuwa yau naganka da sassafe ? 

     Yace: eh wallahi lafiya daman jiya ne mai gida na wato alh. Rabiu da yake tumfure yazo duba wancan gidan ne yana so ya saya sai yaga wata yarinya tazo gidan nan kuma alal haqiqa yaji yana son ya yarinyar nan da aure, ni kuma nace masa ni dai ban san akwai wata yarinya budurwa a gidan nan ba, shine ya nemi alfarma akan na taimaka nazo tambaya masa inhar ba'a mata miji ba to yana sonta da aure. 

        Sai musa yace: eh gaskiya ne jiya akwai wacce tazo gidan nan kuma a gaskiya ba budurwa bace bazawara ce, matar abokina ne sulaiman wanda ya rasu, in dai har ita yake magana to ba'a mata miji ba amma ba'a anguwar nan take ba tana dawaki ne, acan gidan iyayenta suke ? 

       "To yaya kake gani idan har yaje gidan nasu?" mal. Nura ya tambaya.

        Musa yace: a matakin farko idan har ta masa yaje ya fara neman amincewar mahaifinta tukun na daga baya kuma duk yadda ta kasance tsakanin ta da shi mai gidan naka maji mukam. 

      "To nagode musa allah ya saka kuma insha allah zan isar masa da duk yadda mukayi" Malam nura ya fada. 

        Nan take sukayi bankwana sukayi sallama musa ya juya ya shiga gida. 

  Yana shiga gidan kuwa sai ikilima ta tare shi tace: waye ne yazo ? kuma meye ya faru ? Nan take musa ya fada mata duk yadda ta faru tsakaninsa da malam nura bai rage komai ba. 

         Nan take taja wani dogon numfashi tace: To kai kasan shi alh. Rabiun ne  ?

        "A'a"  Yace yana mai kada kayi. 

        Tace: to idan nagari ne allah ya tabbatar mata dashi. 

    "Ameen" yace kawai sai ya nufi parlor ya shige, itama binshi tayi a baya tana jinjina maganar daya fada mata a ransa. 

***               *****              *** 

            Baya malam nura ya isarma da alh. Rabiu yadda sukayi da musa, tun da yaji ma bazawara ce sai kawai ya sanya a ransa cewa bazai aure ta ba zai neme tana idan bukatarsa ta biya kawai ya gudu ya rabu da ita, hakan tasa ya kuduri niyyar sakewa iyayenta kudi ta yadda zai samu sauqi wajen cika burinsa da gaggawa wannan shine abun daya kudurce a zuciyarsa ko malam nura bai fadawa. 

       Ai kuwa nan take sai ya sanya wani yaronsa ya bincika masa masa komai na dan gane da gidansu jameela, da yake mutuminsa ne sosai yace: masa ya bincika shin tukun nama gidansu suna da kwadayin abun duniya, ya bashi kwanaki uku dan gabatar da wannan aiki na musamman dan alhajin ya bayyana masa cewa wannan aikin da zai masa yana da matukar muhimmanci dan haka baya so ya kuskure wajen neman bayanan. 

